title: Turkin liira

text: 1900-luvun lopulla Turkissa vallitsi niin voimakas inflaatio, että lopulta 10 000 liiraa oli pienin käytössä ollut raha. Vuoden 2005 alussa talousuudistusten vakiinnuttamiseksi ja epävakaan talouden perinnön poispyyhkimiseksi otettiin käyttöön "uusi Turkin liira" (yeni türk lirasi), joka vastasi miljoonaa vanhaa liiraa (1 UTL = 1 000 000 TL). Siirtymävaiheen jälkeen tammikuussa 2009 sana ”uusi” pudotettiin pois rahayksikön nimestä ja siitä tuli jälleen yksinkertaisesti Turkin liira.


title: Erkki Vuorela

text: Erkki Olavi Vuorela (12. lokakuuta 1913 Vilppula – 2. marraskuuta 1977 Helsinki) oli suomalainen runoilija.


title: Erkki Vuorela

text: Vuorela työskenteli muun muassa Elannon mainostoimistossa sekä Taide-lehden toimitussihteerinä. Hänen isänsä Hjalmar Vuorela oli runoilija Einari Vuorelan veli.


title: Benjamin Elon

text: Benjamin ”Benny” Elon (; 10. marraskuuta 1954 Jerusalem – 5. toukokuuta 2017) oli israelilainen rabbi ja Kansallista unionia knessetissä edustanut poliitikko.


title: Benjamin Elon

text: Elon valittiin knessetiin ensimmäisen kerran 1996. Hän oli Ariel Sharonin hallituksessa 2001–2004 matkailuministeri. Hän vastusti tiekarttana tunnettua rauhansuunnitelmaa.


title: Benjamin Elon

text: Elon kuoli kurkkusyövän aiheuttamiin komplikaatioihin keväällä 2017.


title: Varhaiskuntoutus

text: Varhaiskuntoutus tarkoittaa tavanomaista vähäisempien sairausoireiden tai työkyvyn ennakoitavissa olevan heikkenemisen perusteella toteutettua ammatillista kuntoutusta. Toisessa, harvinaisemmassa, merkityksessä sanaa varhaiskuntoutus käytetään vammaisten lasten lääkinnällisestä kuntoutuksesta, jonka tavoitteena on koulunkäynnin ja kasvun perusedellytysten tehostettu tukeminen. Ammatillinen varhaiskuntoutus toteutetaan aina tiiviissä yhteistyössä työterveyshuollon kanssa työn kehittämiseen liittyen.


title: Varhaiskuntoutus

text:
Varhaiskuntoutus on kansainvälisesti tarkastellen tyypillinen suomalainen toimintatapa. Palveluiden oikea-aikaisuus ja varhainen puuttuminen erilaisiin ongelmiin on itsestään selvä, joskin vaikeasti toteutettavissa oleva, vaatimus kaikkien hyvinvointipalveluiden kohdalla. Erityisesti ammatillista kuntoutusta on arvosteltu liian hitaasta käynnistymisestä, jolloin irtaantuminen työstä on jo päässyt liian pitkälle ja vastaavasti paluu työhön on tullut vaikeaksi. Kansaneläkelaitoksen kehittelemä ja rekisteröimä ASLAK-toiminta (ammatillisesti syvennetty lääketieteellinen kuntoutus) on yksi esimerkki varhaiskuntoutuksesta. Valtiokonttori on omassa ammatillisessa kuntoutuksessaan myös painottanut varhaiskuntoutuksellisia näkökohtia. Samoin vuonna 2004 toteutettu työeläkelain muutos pyrki kuntoutuksen varhentamiseen ottamalla käyttöön työkyvyttömyyden uhkan yhtenä kuntoutuksen myöntöperusteena.
Varhaiskuntoutuksella on selkeä yhteys ehkäisevään terveydenhuoltoon kuten myös ehkäisevään sosiaalipolitiikkaan laajemminkin. 1960-luvulla määriteltiin terveyspolitiikassa prevention kolme tasoa:


title: Varhaiskuntoutus

text: Primaaripreventio estää sairaudet ja vammat, sekundaaripreventio estää niiden pahenemisen ja tertiaariprventio minimoi kroonistuneiden sairauksien ja pysyvien vammojen haitat. Varhaiskuntoutus on tässä luokittelussa totuttu sijoittamaan sekundaariprevention ajalliseen etuosaan, ”early secondary prevention”.


title: Varhaiskuntoutus

text:
Varhaiskuntoutuksesta on muodostunut yksi, voi ehkä sanoa, keskeinen kuntoutuspalvelujärjestelmän kehittämishankkeiden tyyppilaji. Sen merkityksen on varmistanut usein mainittu ongelma, että kuntoutuksen viivästyminen on kuntoutuksen heikon vaikuttavuuden tärkein syy. Ratkaisu on siis ”löytää asiakkaat riittävän ajoissa”, ”tarttua asioihin silloin kun ne eivät ole vielä päässeet pahoiksi” jne. Pääosalla valtion varhaiskuntoutushankkeeseen osallistuneista ”aktiivinen kuntoutusintervention käynnistyi myöhään. Monet arvelivat, että kuntoutuksen vaikutukset olisivat olleet parempia, mikäli kuntoutus olisi järjestynyt jo vuosia aiemmin”. Edellä siteeratun raportin nimi kuitenkin oli ”… ilman sitä mä en olis työelämässä enää”.
Kelan laitosmuotoisen kuntoutuksen standardin mukaan ASLAK-kuntoutuksen tavoitteena on


title: Varhaiskuntoutus

text: Matti Ylikosken johdolla vuosina 1976–77 toiminut valtiovarainministeriön Varhaiskuntoutustoimikunta oli ensimmäinen virallinen suunnitteluelin, jolle annettiin varhaiskuntoutuksen selvittämistehtävä: *selvittää varhaiskuntoutuksen tarpeen määrällinen arviointi valtionhallinnossa


title: Varhaiskuntoutus

text:
Tämän työryhmän vaikutuksesta valtiokonttori alkoi kehitellä muista vakuutusjärjestelmistä poikkeavaa toimintatapaa, joka nykyisin on muotoutunut erityiseksi KAIKU-ohjelmaksi.
Kovin yksiselitteiseen ratkaisuun varhaiskuntoutuksen osalta toimikunta ei päässyt, ja tehtäväaluetta täsmennettiin kahdesta syystä:


title: Varhaiskuntoutus

text: Taustan työlleen valtion Varhaiskuntoutustoimikunta sai WHO:n vuoden 1976 yleiskokouksessa hyväksytystä raportista, jossa kuntoutuksen sijoittamista lääketieteellisen tapahtumasarjan (ehkäisy, hoito, kuntoutus) kolmanneksi jäseneksi arvosteltiin ja suositeltiin kuntoutuksen laajentamista ja keskittymistä erityisesti varhaisvaiheiseen kuntoutukseen. Varhaiskuntoutus esitettiin erityisesti ”toisen vaiheen ehkäisyyn” (sekundaaripreventio) kuuluvana toimenpiteenä. Toimikunta kommentoi lyhyesti myös ns. riskiryhmän käsitettä: ”sairastumis- ja työkyvyttömyysalttiita henkilöitä on tarkoituksenmukaista etsiä sellaisista ryhmistä, joissa heitä kokemuksen mukaan esiintyy tavallista useammin.”


title: Varhaiskuntoutus

text:
Varhaiskuntoutuksen lähtökohtana on työkykyä heikentävien prosessien pysäyttäminen ja työkyvyttömyyden ehkäisy riittävän aikaisessa vaiheessa oireiden ilmaantumisen jälkeen, työkyvyn ollessa vielä pääosin tallella. Varhaiskuntoutuksen perusajatuksena on pyrkimys saattaa kuntoutuksen käynnistyminen mahdollisimman lähelle sitä vajaakuntoistumisprosessin vaihetta, jossa yksilön koettu tarve ja motiivi kuntoutukseen ovat suurimmillaan: ongelmat on havaittu, mutta prosessi ei kuitenkaan ole edennyt niin pitkälle, että toivo niiden ratkaisemisesta olisi mennyt.
Aila Järvikoski, suomalaisen varhaiskuntoutuksen keskeinen kehittäjä, kirjoitti varhaiskuntoutuksen alkuvaiheista:
Merkittäviä varhaiskuntoutuskokeiluja olivat


title: Luolamies (näytelmä)

text: Luolamies on Rob Beckerin kirjoittama näytelmä, joka on teatteriesityksenä monologi. Se on komedia, joka on lähellä stand up -komiikkaa.


title: Luolamies (näytelmä)

text: Näytelmän kantaesitys oli San Franciscossa vuonna 1991 ja se on menestynyt mm. Broadwayllä. Se on eräällä tavalla "Vaginamonologien" miehinen vastine.


title: Luolamies (näytelmä)

text: Näytelmän on suomentanut Ville Virtanen. Mainostekstin mukaan "Luolamies on hellyttävä tutkielma miehen ja naisen sielunmaisemasta. Se naurattaa, itkettää ja tuntuu kotoiselta."


title: Luolamies (näytelmä)

text: Suomessa Luolamies-näytelmää on esitetty mm.


title: Luolamies (näytelmä)

text: Vuonna 2008 luolamiestä esitettiin ainakin Turussa ja Tampereella. Tampereella esittäjänä oli Riku Suokas. Turussa näytelmän esitti Valtteri Roiha. Luolamies tuli estitykseen Lahden Vanhaan Walimoon 27. toukokuuta 2009. Pääosassa oli Martti Suosalo. Vuonna 2011 Suosalo esitti Luolamiestä Linnanmäen Peacockissa,


title: Työtaistelu

text: Työtaistelu on yleisnimitys tilanteesta, jossa työnantaja tai työnantajajärjestö ja työntekijäjärjestö eivät pääse sopimukseen työehdoista, ja käyttävät painostuskeinoja sopimuksen saavuttamiseksi. Työtaistelua voidaan käydä esimerkiksi työolojen tai palkkojen parantamiseksi.


title: Työtaistelu

text: Työntekijät voivat käyttää työtaistelukeinona muun muassa ylityökieltoa, lakkoa ja jopa joukkoirtisanoutumista. Työnantaja voi määrätä vastaavasti työsulun, joka estää tietyn alan ammattiliittoon kuuluvia työntekijöitä pääsemästä työpaikalle. Työnantaja voi käyttää lakkoa vastaan myös hätätyötä, milloin lakko uhkaa aiheuttaa keskeytyksen säännöllisessä toiminnassa tavalla, joka vaarantaa hengen, terveyden tai omaisuuden, eikä työtä voi siirtää myöhemmin suoritettavaksi. Työntekijöiden vastaveto tälle voi olla saarto, jossa esimerkiksi kokonainen monialatyönantaja tai työala lopettaa työnteon.


title: Työtaistelu

text: Useimmissa länsimaissa lakko työntekijöiden oikeutena on laillistettu 1800-luvun lopulla ja 1900-luvun alussa työntekijöiden oikeuksien kasvaessa. Nykyisin lakko-oikeus kuten ammatillinen järjestäytyminen katsotaan työntekijöiden perusoikeudeksi ja se on tunnustettu useimmissa perustuslaeissa. Kansainvälisen työjärjestön (ILO) yleissopimuksiin n:o 87 ja 98 on niiden valvontakäytännössä katsottu sisältyvän oikeus työtaisteluun. Suomessa perustuslain 13 §:n 2 turvaa yhdistymisvapauden ja Euroopan unionin perusoikeuskirjan artikla 28 vahvisti ay-liikkeen työtaisteluoikeuden.


title: Työtaistelu

text: Toisaalta suomalaisessa ammattiyhdistyskeskustelussa työtaisteluista on usein keskitytty vain lakon juridisen ja taloudellisen hyödyn tarkasteluun; terminologia laiton vs. laillinen lakko ja lakosta saatava taloudellinen hyöty tai tappio kuvaavat tätä. Erityisesti 1970-luvulla käytetty ilmaus ”korpilakko” halusi kuvata, että lakossa oltiin pelkästä periaatteesta ilman rationaalista syytä. Poikkeuksellista oli, kun vuonna 2007 maan hallitus teki lain potilasturvallisuuden varmistamisesta terveydenhuollon työtaistelun aikana. Puhuttiin perusoikeuden rajoittamisesta kollektiivilta.


title: Työtaistelu

text: Suurin osa suomalaisen työsopimusjärjestelmän työtaisteluista käytiin 1970-luvulla ja 1980-luvun alussa. Vuosina 1970-79 oli työtaisteluita lukumääräisesti vielä 1 420 kun niitä vuosina 2000-2009 oli enää 124. Lama muutti paikallisten lakkojen luonteen olennaisesti ja yleisin syy viime vuosina lakoissa on ollut työvoiman vähentäminen tai toimipaikan lopettaminen. On puhuttu ay-liikkeen puolustustaistelusta. Suomessa vuoden 2009 kaikista 139 työtaistelusta 58 koski työvoiman vähennystä ja vain kahdeksan palkkavaatimusta. Menetettyjä työpäiviä työtaisteluissa vuosina 1970-79 oli yli miljoona kun niitä vuosina 2000-09 enää 145 881 päivää.


title: Työtaistelu

text: Työnantajat ovat korostaneet, että lakko-oikeus ei oikeuta laittomiin lakkoihin eivätkä laittomat lakot ole hyväksyttäviä. Toisaalta ammattiliitot ovat huomauttaneet, että merkittävä osa laittomista mielenilmauslakoista on tapahtunut tilanteessa, jossa työntekijöitä on kohdeltu epäoikeudenmukaisesti. Laittomista lakoista ammattiliitoille määrätyn hyvityssakon enimmäismäärästä ja vaikutuksesta, 29 500 EUR, on sopimusosapuolilla ollut vastakkaiset näkemykset; samoin kuin esim. työnantajille määrätyistä työturvallisuusmääräysten rikkomissakoista. Työnantajat olisivat halukkaita muuttamaan työlainsäädäntöä siten, että laittomista lakoista määrätyt hyvityssakot vastaisivat paremmin niistä koitunutta haittaa työnantajille.


title: Työtaistelu

text: Vaikka lakkojen ja mielenilmausten määrä on Suomessa laskenut merkittävästi koko 1970- 2000 luvun, työtaisteluita halutaan vähentää ja sopimussakkoja nostaa. Työnantajat ovat perustelleet lakkojen vähentämistä tarvetta mm. yritysten taloudellisilla tappioilla, kilpailukyvyllä ja luotettavuuden menettämisellä asiakkaisiin. Toisaalta työntekijät ovat syyttäneet työnantajia työtaisteluista mm. keskitettyjen sopimusten puuttumista ja yritysten heikkoa taloudellista tilannetta. Yhteinen näkemys työtaistelujen syistä on ollut globaalin kilpailun kiristymisellä.


title: Työtaistelu

text: Kokoomuksen presidenttiehdokas Sauli Niinistö esitti tammikuussa 2012, että laittomien lakkojen kitkeminen on yhteiskuntarauhan vaatimus, ja että laittomista lakoista pitäisi sakottaa nykyistä rajummin. Auto- ja kuljetusalan työntekijäliitto AKT ja Ammattiliitto Pro arvostelivat lausuntoa. Esitettiin, että mikäli työnantaja ei pidä kiinni sopimuksista tai lainsäädännöstä, on työntekijöiden ainoa painostuskeino usein (laiton) lakko. Oikeuskäsittely voi viedä jopa useamman vuoden, jolloin asialla ei ole enää merkitystä. Toisaalta Niinistö täsmensi, että, ""--jos laittoman lakon provosoi työantajan laiton menettely, myös se on saatava kuriin"".


title: Lynda Carter

text: Linda Jean Córdova Carter eli Lynda Carter (s. 24. heinäkuuta 1951 Phoenix, Arizona) on yhdysvaltalainen näyttelijä ja laulaja. Hänet tunnetaan parhaiten roolistaan televisiosarjassa "Wonder Woman" (suomeksi 'Ihmenainen').


title: Lynda Carter

text: Carterin isä on amerikanirlantilainen, ja hänellä on äitinsä puolelta sekä meksikolaisia että espanjalaisia sukujuuria. Hänen aviomiehensä on menestyneen ZeniMax Media Inc. -peliyhtiön johtaja Robert A. Altman.


title: Lynda Carter

text: Vuonna 1972 Carter osallistui paikalliseen Arizonan kauneuskilpailuun, jonka hän voitti. Valtakunnallista huomiota hän saavutti edustaessaan Arizonaa ja voittaessaan Miss World USA (Miss Maailma USA) -missikilpailun. Kilpailun voittajana hän edusti USA:ta Miss Maailma -kisoissa vuonna 1972, yltäen semifinaaliin. Opiskeltuaan näyttelemistä New Yorkin näyttelijäkouluissa hän alkoi esiintyä tv-sarjoissa (mm. Starsky ja Hutch) ja "B-luokan" elokuvissa.


title: Lynda Carter

text: Vuosina 1974–1979 hän esiintyi Wonder Woman -tv-sarjassa sarjakuvahahmoon perustuvana supersankarina. Tästä roolista hänet tunnetaan parhaiten. Carter on sen jälkeen tehnyt pitkän uran näyttelijänä.


title: Lynda Carter

text: Vuonna 1978 Carter äänestettiin maailman kauneimmaksi naiseksi 'The International Academy of Beautyn' ja 'The British Press Organizationin' ('Kansainvälinen kauneusakatemia' ja 'Brittiläinen lehdistöjärjestö') taholta.


title: Lynda Carter

text: Hän on julkaissut laulajana kolme musiikkilevyä: Portrait, At Last ja Crazy Little Things.


title: Marja-Leena Kemppainen

text: Marja-Leena Kemppainen (s. 21. tammikuuta 1956 Posio) oli Suomen Kristillisdemokraattien kansanedustajana 1999–2003 Oulun vaalipiiristä. Kemppainen putosi eduskunnasta 2003, kun Kristillisdemokraattien listalta menikin läpi sitoutumaton Lyly Rajala, joka eduskuntaan päästyään loikkasi Kokoomukseen vielä saman vuoden lopulla. Vuoden 2007 eduskuntavaaleissa ilman merkittäviä vaaliliittokumppaneita jääneet kristillisdemokraatit jäivät uudestaan ilman kansanedustajan paikkaa Oulun vaalipiirissä. Politiikkaan Kemppainen on osallistunut myös Oulun kaupunginvaltuuston jäsenenä alkaen vuodesta 1989. Koulutukseltaan Kemppainen on erikoissairaanhoitaja.


title: Marja-Leena Kemppainen

text: Marja-Leena Kemppainen on naimisissa ja hänellä on kaksi lasta.


title: Vehkaperä

text: Vehkaperä on Kyyjärven kunnassa sijaitseva kylä, joka sijaitsee noin 15 kilometrin päästä kunnan keskustasta.


title: Vehkaperä

text: Kylä tunnetaan muun muassa Keski-Suomen suurimmista turvetuotantoalueista, jotka ulottuvat neljän kunnan alueelle.


title: Vehkaperä

text: Vehkaperän kylä sijaitsee Pohjamaan (Alajärven) suuntaan noin 15 kilometrin päässä kunnan keskustasta.


title: Vehkaperä

text: Täällä sijaitsevat Keski-Suomen suurimmat turvetuotantoalueet, jotka ulottuvat nykyisin neljän kunnan alueelle. Vapon Savonnevalta on jo vuodesta 1977 lähtenyt rekkakuormittain polttoturvetta lämmittämään ja tuottamaan sähköä mm. Jyväskylän rauhalahden voimalaitokseen.


title: Jaiku

text: Jaiku oli internetissä ja matkapuhelimissa toimiva yhteisö- ja mikroblogipalvelu. Jaiku Oy:n perustivat helmikuussa 2006 Jyri Engeström ja Petteri Koponen, itse palvelu julkaistiin saman vuoden heinäkuussa. 9. lokakuuta 2007 Google osti Jaikun. Palveluun ei saanut rekisteröityä tunnuksia kuin edellisten käyttäjien kutsusta. Käytännössä Jaiku ei ole saanut samanlaista suosiota ja käyttäjämääriä kuin kilpailijansa, joista merkittävin on Twitter.


title: Jaiku

text: 14. tammikuuta 2009 Google ilmoitti lopettavansa useita palvelujaan ja Jaikun kehittämisen. Jaiku Engine julkaistiin vapaana ohjelmistona Apache Licensen alaisuudessa.


title: Jaiku

text: 14. lokakuuta 2011 Google ilmoitti sulkevansa Jaiku-palvelun 15. tammikuuta 2012. Käyttäjille tulee mahdollisuus tallentaa heidän omat tietonsa Jaikusta.


title: Jaiku

text: Nimi Jaiku tulee sanoista haiku ja joiku. Jaikun tavoite on olla viestintäväline ihmisten välillä heidän kertoessaan toisilleen mitä kokevat tai mitä ovat tekemässä.


title: Jaiku

text: Jaiku on Web 2.0 -palvelu, jonka avulla on mahdollista kirjoittaa "jaikuja", lyhyitä viestejä lähes mistä tahansa välineestä (matkapuhelin, www-selain, pikaviestinohjelma), sekä kommentoida niitä. Toinen olennainen ominaisuus on pikaviestimistä tuttu läsnäolotieto, sekä kolmantena ominaisuutena mahdollisuus yhdistää muista palveluista, kuten Flickrista ja Last.fm:stä tulevia syötteitä yhdeksi kokonaisuudeksi.


title: Jaiku

text: Teknisesti Jaiku muodostuu WWW-sivustosta ja "vimpaimista", joilla voi käsitellä tietoja verkkoselaimen avulla ja liittää syötteitä muille sivuille. Nokian S60-alustalle tehty Jaiku Mobile -sovellus lisää läsnäolotieto-ominaisuuden puhelimen osoitekirjaan ja mahdollistaa viestien kirjoittamisen matkapuhelimesta. Kolmas osio on Jaiku API, jolla kolmannen osapuolen kehittäjät voivat itse tehdä Jaiku-alustaa hyödyntäviä sovelluksia ja liittää sen sisältämiä tietoja muualle.


title: Sepitystä

text: Sepitystä on laulaja Sepi Kumpulaisen vuonna albumi, joka julkaistiin vuonna 1997 levymerkillä Power Records. Albumilta löytyy muutama vanha Kumpulaisen esittämä kappale uudelleensovitettuna sekä uusia kappaleita, joita ovat muun muassa "Nami Nami Laulu" ja "Kännissä on kiva olla", josta on julkaistu erillinen EP.


title: Sepitystä

text: Vuonna 2001 Snap Records uudelleenjulkaisi albumin.


title: Jukka Ollila

text: Jukka Ollila -nimisiä henkilöitä ovat


title: Marina Sirtis

text: Marina Sirtis (29. maaliskuuta 1955 Lontoo, Iso-Britannia) on brittiläinen, kreikkalaistaustainen näyttelijä. Sirtis esitti neuvonantaja Deanna Troita televisiosarjassa "Star Trek – uusi sukupolvi". Hän on näytellyt hahmoa myös elokuvissa.


title: Marina Sirtis

text: Sirtis meni naimisiin Michael Lamperin kanssa 21. kesäkuuta 1992.


title: Marina Sirtis

text: Sirtis esiintyi uransa alkuvaiheilla muun muassa elokuvissa "The Wicked Lady" ja "Death Wish 3". Hän esiintyi myös monissa tv-sarjoissa Englannissa, kuten "Minderissä", "Rafflesissa" ja "The Return of Sherlock Holmesissa".


title: Marina Sirtis

text: "Star Trekin luoja" Gene Roddenberry kiinnostui Marinan eksoottisesta ulkonäöstä. Aluksi Marina Sirtisin piti näytellä turvallisuuspäällikköä ja Denise Crosbyn piti näytellä neuvonantajaa, mutta Gene Roddenberry vaihtoi roolitusta. Sirtis oli kaikilla seitsemällä kaudella mukana. Hänen roolihahmonsa muuttui vuosien mittaan passiivisesta terapeutista aktiiviseksi ja lujatahtoiseksi ”tähtilaivaston upseeriksi”.


title: Marina Sirtis

text: Lisäksi kuuden muun näyttelijän kanssa hän on näytellyt samaa hahmoa kolmessa eri "Star Trek" -sarjassa.


title: Pohjola-Norden

text: Pohjola-Norden on poliittisesti sitoutumaton, pohjoismaista yhteistyötä tekevä kansalaisjärjestö. Vuonna 1924 perustettu Pohjola-Norden on Suomessa ainoa järjestö, jonka päätehtävänä on pohjoismainen yhteistyö. Pohjola-Nordenin tärkein työsarka on pohjoismaisen yhteistyön edistäminen ja Pohjoismaiden tunnetuksi tekeminen Suomessa. Yhteydenpito päättäjiin ja viranomaisiin sekä aloitteiden teko ovat toinen merkittävä tehtäväkenttä. Pohjola-Nordenilla on kattava piiri- ja paikallisosastoverkosto, Nuorisoliitto sekä noin 8000 henkilöjäsentä.


title: Pohjola-Norden

text: Ensimmäisen maailmansodan jälkeen Pohjoismaiden asukkaat kokivat tarvetta syventää keskinäistä yhteistyötään. Vuonna 1919 perustettiin kansalliset Norden-yhdistykset Ruotsiin, Norjaan ja Tanskaan, 1922 Islantiin ja 1924 Suomeen. Yhdistysten toiminta lähti alusta alkaen alhaaltapäin kansalaisista itsestään ja perustui yhteisen kielen, kulttuurin ja historian sekä maantieteen luomaan vahvaan yhteenkuuluvuuden tunteeseen.


title: Pohjola-Norden

text: Maailmansotien välisenä aikana toiminta perustui erilaisiin kursseihin, juhliin sekä opiskelija- ja kulttuurivaihtoon. Toisen maailmansodan jälkeen toiminta kehittyi laajaksi kansanliikkeeksi, ja piirejä ja paikallisyhdistyksiä perustettiin ympäri maata. Pohjoismaisen kansalaisyhteistyön kantavana voimana oli erityisesti kummi- ja ystäväkuntayhteistyö.


title: Pohjola-Norden

text: Alusta lähtien tärkeä osa toimintaa on ollut yhteydenpito poliittisiin ja elinkeinoelämän vaikuttajiin. Tunnetuimpia Norden-yhdistysten aloitteita ovat olleet Pohjolan passivapaus (1954), yhteiset työmarkkinat (1954) ja sosiaalietuudet (1955). Myöhempinä vuosina on myös solmittu mm. pohjoismainen kaksoisverotuksen estävä sopimus sekä pohjoismainen kielisopimus. Tämän hetken tärkeimpiä tehtäviä on poistaa jäljellä olevia rajaesteitä Pohjoismaissa.


title: Pohjola-Norden

text: Yhdessä muiden Pohjoismaiden Norden-yhdistysten kanssa yhdistys tarjoaa Pohjolassa asuville mahdollisuuden pohjoismaiseen toimintaan ja vuorovaikutukseen.


title: Pohjola-Norden

text: Pohjola-Norden edistää pohjoismaisten kielten opetusta, osaamista ja käyttöä tarjoamalla kouluissa tapahtuvan opetuksen tueksi erilaisia oppimateriaaleja, tukemalla opettajia, oppilaita ja opiskelijoita matka-avustuksin ja osallistumalla yhteispohjoismaisiin kielihankkeisiin. Paikallis- ja aluetason virkamiehille Pohjola-Norden järjestää koulutustilaisuuksia mm. pohjoismaisista sopimuksista ja niiden käytännön sovelluksista. Seminaarit ovat osa pohjoismaista rajaestetyötä ja niiden tavoitteena on erityisesti parantaa tiedonkulkua viranomaisilta kansalaisille.


title: Pohjola-Norden

text: Pohjola-Norden järjestää myös elinkeinoelämän ja järjestöelämän piirissä työskenteleville tarkoitettuja eri teemoihin keskittyviä seminaareja pyrkien valaisemaan pohjoismaisen yhteistyön haasteita ja mahdollisuuksia. Pohjola-Norden ylläpitää myös Suomessa Pohjoismaiden ministerineuvoston Haloo Pohjola -neuvontapalvelua Pohjoismaasta toiseen muuttaville kansalaisille.


title: Pohjola-Norden

text: Pohjola-Nordenilla on kattava alueverkosto. Pohjola-Nordenilla on aluetoimistot Turussa, Vaasassa ja Oulussa, mutta paikallisyhdistyksiä ympäri Suomen on yhteensä noin 100 kpl.


title: Pohjola-Norden

text: Pohjola-Nordenin ylin päättävä elin on kerran vuodessa kokoontuva liittokokous, joka valitsee liittohallituksen. Liittotoimisto sijaitsee Helsingissä Helsingin Kampissa osoitteessa Fredrikinkatu 61 A 11, 00100 Helsinki.


title: Pohjola-Norden

text: Norden-yhdistyksiä on Suomen lisäksi myös Ruotsissa, Norjassa, Tanskassa, Islannissa, Grönlannissa, Färsaarilla ja Ahvenanmaalla sekä Pohjoismaiden ulkopuolella Virossa, Liettuassa ja Venäjällä.


title: Haloo Pohjola

text: Haloo Pohjola on Pohjoismaiden ministerineuvoston ylläpitämä ja koordinoima neuvontapalvelu, joka on suunnattu yksityishenkilöille, jotka liikkuvat Pohjoismaiden välillä ja tarvitsevat tietoa ja opastusta.


title: Haloo Pohjola

text: Palvelulla on haluttu helpottaa muuttoa toiseen Pohjoismaahan, sillä maiden säännöstöissä on eroja tai sääntöjä ei aina tunneta riittävän hyvin. Haloo Pohjolan tarkoitus on auttaa lakeihin ja sääntöihin liittyvissä asioissa. Haloo Pohjolalla ei kuitenkaan ole oikeutta toimia asiamiehenä – se vain opastaa eteenpäin.


title: Haloo Pohjola

text: Haloo Pohjola on toiminut puhelinpalveluna vuodesta 1998. Vuodesta 2002 lähtien palvelua on saanut myös internetitse. Nykyisin Haloo Pohjolan verkkosivuilta löytyy tietoa kaikista Pohjoismaista kaikilla pohjoismaisilla kielillä, suomeksi, ruotsiksi, norjaksi, tanskaksi ja islanniksi.


title: Jukka Ollila (harmonikansoittaja)

text: Jukka Henrikki Ollila (s. 17. elokuuta 1926 Alatornio) on suomalainen musiikin maisteri ja lehtori, harmonikansoittaja. Hän oli Viljo Vesterinen-killan perustaja-puheenjohtaja 1977–1994; kunniapuheenjohtaja 1994.


title: Jukka Ollila (harmonikansoittaja)

text: Äidin, Ida o.s. Kapraali, ja pikkuveljen kuoleman jälkeen 28-vuotias maanviljelijäisä Heikki Lauri Ollila myi kotitilansa Alatornion Yliraumolta ja muutti neljän lapsensa kanssa 1932 Kotkaan, jossa hän toimi satamatyönjohtajana. Isä avioitui äidin sisaren Johanna Kapraalin kanssa, josta liitosta on nuorin sisko. Jukka osti 11-vuotiaana 5-riviöharmonikan, jonka hän maksoi myymällä virvokkeita Kotkan satamassa. Hänen harmonikansoiton opettajina olivat Johan 'Jussi' Homan 1939-44 ja Aarre 'Aki' Lievonen 1944-45. Jukalla oli esiintymisiä ohjelmallisissa iltamissa, kiertue- ja ravintolasoittajana sekä Yleisradiossa 1946-54. Pohjois-Suomen harmonikkamestaruuden hän hävisi tasapistetilanteessa tuomarien arparatkaisulla jääden toiseksi Oulussa 1948. Jukka Ollila oli avioliitossa Kajaanin mlk Jormualta kotoisin olevan Anna-Liisa Moilasen kanssa tämän kuolemaan asti (1957-2007).


title: Jukka Ollila (harmonikansoittaja)

text: Jukka Ollila valmistui kanttori-urkuriksi Helsingin Kirkkomusiikkiopistosta 1949 sekä Sibelius-Akatemiasta musiikinopettajaksi 1951 ja kapellimestariksi silloiselta korkeakouluosaston kaksivuotiselta kapellimestariluokalta professori Leo Funtekin johdolla 1953. Samalla kurssilla oli muiden muassa Jorma Panula. Musiikin kandidaatiksi hän valmistui 1993 ja musiikin maisteriksi musiikkikasvatuksen osastolta 1995.


title: Jukka Ollila (harmonikansoittaja)

text: Radio-orkesterin johtajana hän esiintyi "Nuoria kapellimestareita" -sarjassa 1954 sekä osallistui Kansainvälisille orkesterinjohtajankursseille Salzburgissa (Lovro von Matačić) 1957 ja Hilversumissa (Albert Wolff) 1958. Jukka Ollila auskultoi laulun opetusta Helsingin Tyttönormaalilyseossa 1949 ja Helsingin Normaalilyseossa 1953 sekä antoi käytännölliset laulun opetusnäytteet valtion oppikouluja varten Tyttönormaalilyseossa 1956. Luther-Opistossa hän auskultoi musiikin opetusta kansanopistoja varten 1979-80, mutta ei toiminut niissä lainkaan. Kelpoisuustodistuksen kansakoulujen laulunopettajan virkoihin hän sai kouluhallitukselta 1958.


title: Jukka Ollila (harmonikansoittaja)

text: Jukka Ollila oli Helsingin kaupungin Munkkiniemen kansa- / peruskoulun laulun- ja musiikinopettaja 1955–1980 ja Munkkivuoren kansa- / peruskoulun laulun- ja musiikinopettaja 1966-80 sekä Tornion kaupungin yläasteen (Suensaari/Yliraumo) ja Yhteislyseon lukion yhteinen musiikin lehtori 1980–86 (lukion kouluneuvoston puheenjohtaja 1982-83). Hänen koulumusiikin opetustaan on saanut tuhansiin nouseva joukko oppilaita. Sen sijaan hänen harmonikansoiton opetustaan on saanut vain muutama soittaja, mm. Alpo Pohja, Erkki Ihalainen, Timo Kinnunen, Niko Mäenalanen, Jari Rahkonen, Markus Rauhala, Erkki Silfverberg, Jarmo Tinkala, Petri ja Tapani Haapasaari. Myös Viljo Vesterinen pyysi poikansa harmonikansoiton opettajaksi Jukka Ollilaa, josta tämä kieltäytyi koulutyönsä takia. Kanttori-urkurina hän on toiminut koulujensa ja yksittäisissä tilaisuuksissa sekä sijaiskanttorina Kotkan, Espoon ja Kiikan seurakunnissa 1950-luvulla. Hänelle on myönnetty Suomen Kaupunkiliiton kultainen ansiomerkki 30 vuoden virkapalveluksesta ja Viljo Vesterisen killan kultainen ansiomerkki.


title: Jukka Ollila (harmonikansoittaja)

text: Jukka Ollila oli Suomen Harmonikansoittajain liiton (nyk. Suomen Harmonikkaliitto) johtokunnan jäsen 1961-71, varapuheenjohtaja 1967-70 ja puheenjohtaja 1970-71; kunniajäsen. Viljo Vesterisen killan puheenjohtajana hän oli 1977-94; kunniapuheenjohtaja 1994. Valtakunnallisten Viljo Vesterisen harmonikkakilpailujen tuomariston puheenjohtaja hän oli 1978-93. Nuorten harmonikansoiton MM-kilpailussa hän oli tuomarina Luzernissa 1975, osallistuen samalla Kansainvälisen Harmonikkaliiton (CIA) Talvikongressiin, jossa käsiteltiin muun muassa saman vuoden syksyllä Suomessa pidettävän Coupe Mondiale -kilpailuun liittyviä asioita. MM-kilpailukongressissa Helsingissä hän piti esitelmän 5-riviöharmonikan sormiojärjestelmien yhdenmukaistamisesta 1975. Toimittaja Veijo Miettisen radio-ohjelmissa Jukka Ollila kommentoi Suomen harmonikkamestaruuskilpailujen nauhoitettuja esityksiä 1970-luvulla.


title: Jukka Ollila (harmonikansoittaja)

text: Opinnäytetutkielmassaan Jukka Ollila toteaa: Melodiabassoharmonikka on moni-ilmeinen soitin, jonka sormiorakenteista tunnetaan mm. italialainen, belgialainen, suomalais-italialainen ja venäläinen sormiojärjestelmä. Kukin sormiojärjestelmä mahdollistaa kolmen kaaviolajin, A:n, B:n ja C:n käytön sekä luontevan transponointisoiton.


title: Jukka Ollila (harmonikansoittaja)

text: Koska näillä sormiojärjestelmillä on samat peruselementit, jotka vaihtavat paikkaansa sormioissa, Jukka Ollilan mielestä riviöharmonikkojen sormiojärjestelmien yhdenmukaistamisesta tulisi sopia eurooppalaisella tasolla esim. nimikkeellä Eurosormio. Harmonikansoiton Opettajat -yhdistyksen ja Suomen Harmonikkaliiton tulisi neuvottella asiasta riviöharmonikkaa soittavien eurooppalaisten kollegojensa kanssa, jotka toimivat virkakelpoisina pedagogeina konservatorioissa, musiikkikorkeakouluissa ja yliopistoissa. Sormiojärjestelmien yhdenmukaistaminen olisi tärkeämpää kuin se, haluammeko henkilökohtaisesti C/A-koskettimien olevan 5-riviöharmonikassa italialaiseen tapaan ulko- ja neljännellä rivillä, belgialaiseen tapaan toisella ja viidellennä rivillä, vai suomalaiseen tapaan kolmannella eli keskirivillä. Tärkeintä on, että C/A-koskettimet ovat samoilla 5+5 melodiariveillä Euroopassa. Toimenpide helpottaisi pedagogiaa sekä kalliiden riviöharmonikkojen ostoa ja vaihtoa Euroopan alueella. Kansainväliset Harmonikkaliitot CIA ja CMA, jotka ovat lähinnä pianoharmonikkataustaisia järjestöjä, eivät voi auttaa riviöharmonikan soittajia sormio-ongelmissa, jos he itse eivät halua tai kykene niistä sopimaan.


title: Jukka Ollila (harmonikansoittaja)

text:
Eläkepäiviään Jukka Ollila viettää syntymäseudullaan Tornion Alavojakkalassa, Ruissaaressa.
"Viljo Vesterinen -kilpailun voittajat" -äänitteellä 1994 ylimääräisenä esityksenä Jukka Ollila V.V.-killan perustajana soittaa säveltämänsä Preludin (Repe'tere -teematoisinto). Julkaistu Hanuri-lehdessä 5/1994, s. 30.


title: SubConscious Communications

text: SubConscious Communications ("SubCon") on Kalifornian Toluca Lakessa toimiva itsenäinen levy-yhtiö. Dwayne R. Goettel (mm. Skinny Puppy) ja Phil Western (mm. Download) perustivat sen vuonna 1993 julkaistakseen kahden kappaleen mittaisen vinyylin "Power". Myöhemmin Dwayne Goettel alkoi julkaista musiikkiprojetiensa julkaisuja levy-yhtiön kautta yhdessä Skinny Puppy -toverinsa cEvin Keyn kanssa. Dwaynen kuoleman jälkeen cEvin Key on toiminut yhtiön johtohahmona. SubConin kotisivuilla yhtiön sanotaan olevan ""levy-yhtiö, muusikkokollektiivi, remiksausryhmä, 32-raitainen digitaalinen studio ja analogisyntetisaattorimuseo"".


title: SubConscious Communications

text: Vuoteen 2007 mennessä SubCon on julkaissut yhteensä 48 albumia uusintapainokset mukaan lukien.


title: Arkadiusz Radomski

text:
Arkadiusz "Arek" Radomski (s. 27. kesäkuuta 1977) on puolalainen jalkapalloilija, joka edustaa tällä hetkellä itävaltalaista Austria Wienin joukkuetta, Radomski on paikaltaan keskikenttäpelaaja. Radomski aloitti ammattilaisuransa vuonna 1993 Mieszko Gniezkon joukkueessa, missä hän ei kuitenkaan pelannut yhtään ottelua.
Puolan maajoukkueessa Radomski debytoi vuonna 2003, hän on pelannut 29 ottelua mutta ei ole tehnyt yhtään maalia. Radomski kuului Puolan miehistöön MM-kisoissa 2006.


title: Animecon

text: Animecon on Suomen vanhin japanilaisen populaarikulttuurin harrastajatapahtuma eli con. Se järjestettiin ensi kerran vuonna 1999 scifi- ja fantasiatapahtuma Finnconin yhteydessä. Vuodesta 2012 alkaen Animecon on järjestetty itsenäisenä, pääsymaksullisena tapahtumana. Aluksi tapahtuma pidettiin useana perättäisenä vuotena Kuopion musiikkikeskuksessa, ja vuonna 2018 se pidettiin Helsingin Messukeskuksessa. Se on kerännyt vuosittain muutamia tuhansia osallistujia.


title: Animecon

text: Vuosina 1999−2011 Animeconin järjestäjä vaihtui Finnconin järjestäpaikkakunnan mukaisesti eikä tapahtumaa järjestetty kaikkina vuosina. Vuosina 2012−2016 järjestäjänä toimi Nekocon ry, vuodesta 2017 alkaen Suomen Con-tapahtumat Oy.


title: Animecon

text: Animeconin ohjelmaan kuuluu animeen ja mangaan sekä niiden harrastajakulttuuriin ja oheisilmiöihin liittyviä luentoja, paneelikeskusteluja, kilpailuja, näytöksiä ja muita ohjelmanumeroita. Suurin osa tapahtuman kävijöistä myös cosplayaa, ja tapahtuman suosituin ohjelmanumero onkin sen cosplaykisa. Animeconissa on kuultu Kuopion Kaupunginorkesterin esittämä animekonsertti niinä vuosina, jolloin tapahtuma on järjestetty Kuopiossa.


title: Animecon

text: Toisin kuin monissa muissa länsimaisissa alan tapahtumissa, Animeconissa ei ole koskaan ollut animenäytöksiä. Tämä johtuu kotimaisten oikeuksienomistajien puutteesta ja järjestäjien haluttomuudesta astua tekijänoikeuksien harmaalle alueelle (etenkin koska tapahtuma tekee yhteistyötä Opetusministeriön kanssa).


title: Animecon

text: Animecon sai alkunsa vuonna 1999 Turun Finnconin yhteyteen järjestettynä pienenä oheistapahtumana. Sitä ei juurikaan markkinoitu ja se jäi varsin pienimuotoiseksi. Finnconin palatessa seuraavan kerran Turkuun vuonna 2003 myös Animecon järjestettiin uudestaan, ja se sai suuremman suosion kävijöiden suhteen.


title: Animecon

text: Eri vuosien tapahtumilla oli eri käytännöt sen suhteen, oliko tapahtuman järjestävä organisaatio yhtenäinen vai oliko molemmilla tapahtumilla omat järjestäjänsä. Järjestäjät vaihtuivat joka vuosi tapahtumapaikkakunnan mukana. Tämä johti jatkuvaan epävarmuuteen tapahtuman jatkumisen suhteen. Tapahtuma jäikin Finnconin välivuonna 2005 kokonaan pitämättä, eikä kukaan myöskään ilmoittautunut pitämään Animeconia Jyväskylässä 2010 järjestettävän Finnconin yhteydessä. Vuoden 2011 Finncon-Animecon Turussa oli viimeinen kerta, jona Finncon ja Animecon pidettiin yhdessä. Näkemyserot ajoivat tapahtumat erilleen.


title: Animecon

text: Vuoden 2012 Animecon-nimen käyttöoikeutta Turun Animeseuralta pyysi ja sai Kuopion Nekocon ry. Animecon järjestettiin Kuopiossa ensimmäisen kerran vuonna 2012. Kuopioon siirtymisen myötä tapahtuma muuttui pääsymaksulliseksi. Vuosiksi 2012−2014 pääjärjestäjänä toimi Kuopion Animeyhdistyksen puheenjohtaja Lassi Väänänen. Vuonna 2015 Animeconin pääjärjestäjänä toimi Mika Heiskanen. 2015 Animeconissa pidettiin Suomen ensimmäiset Cosplay Music Video -kisat.


title: Animecon

text: Animecon-perinteenä oli, että tapahtuman toteuttamisesta kiinnostunut taho pyysi oikeutta Animecon-nimen käyttöön ensimmäisen Animeconin järjestäjältä Turun Animeseuralta.


title: Animecon

text: Ensimmäisestä kahdeksanteen tapahtumien kävijämääriä on vaikea arvioida johtuen vapaasta Finncon-Animecon sisäänpääsystä, eri vuosina käytetyistä erilaisista laskutavoista ja järjestämisestä samoissa tiloissa Finnconin kanssa. Arviot ovat yksittäisiä kävijöitä ja ne perustuvat oletukseen Finnconin kävijämäärän pysymisestä noin 2 000–3 000 kävijässä, jotka on vähennetty näistä arvioista.


title: Animecon

text: Yhdeksännestä tapahtumasta alkaen kävijämäärät ovat olleet laskettavissa myytyjen pääsylippujen perusteella.


title: Albert Ghiorso

text: Albert Ghiorso (5. heinäkuuta 1915 – 26. joulukuuta 2010) oli huomattava yhdysvaltalainen kemisti.


title: Albert Ghiorso

text: Ghiorso syntyi Vallejossa Kaliforniassa ja valmistui Kalifornian yliopistosta Berkeleyssä vuonna 1937. Hän teki jo uransa alkuvaiheissa yhteistyötä Nobel-palkitun Glenn T. Seaborgin kanssa.


title: Albert Ghiorso

text: Laajimman maineensa Ghiorso saavutti jäsenenä tutkimusryhmässä, joka löysi kaikkiaan kaksitoista alkuainetta vuosina 1945–1974. Kyseiset alkuaineet ovat järjestyksessä:Ghiorson kollegat ehdottivat 118. alkuaineen "ununoktiumin" nimeksi "ghiorsiumia". Se nimettiin kuitenkin oganessoniksi Juri Oganesjanin mukaan.


title: Bukit Barisan Selatanin kansallispuisto

text: Bukit Barisan Selatanin kansallispuisto on kansallispuisto Indonesiassa Sumatran saaren eteläkärjessä. Vuonna 1982 perustettu kansallispuisto on laajuudeltaan 3 568 neliökilometriä. Se muodostaa Unescon maailmanperintöluettelon kohteen Sumatran trooppinen sademetsä yhdessä Gunung Leuserin ja Kerinci Seblatin kansallispuistojen kanssa.


title: Bukit Barisan Selatanin kansallispuisto

text: Bukit Barisan Selatan on yksi niistä harvoista alueista, joilla vielä näkee uhanalaisia sumatralaisia eläimiä yhdessä. Puistossa elää sumatrantiikereitä, -norsuja ja -sarvikuonoja. Muita alueelta löytyviä uhanalaisia lajeja ovat esimerkiksi sumatrankaniini, merinahkakilpikonna, sumatrankäki ja malesiansinisieppo.


title: Bukit Barisan Selatanin kansallispuisto

text: Metsän raivaaminen pelloksi on suuri uhka Bukit Barisan Selatanin kansallispuistolle: jo 20 prosenttia metsästä on raivattu laittomien viljelysten tieltä. Maailman luonnonsäätiön vuonna 2007 julkaisemassa raportissa käy ilmi, että kahvia viljellään laittomasti yli 450 neliökilometrin alueella kansallispuistossa. Siellä tuotettu kahvi menee eteenpäin sekoitettuna laillisiin kahvipapuihin ja myydään Bandar Lampungin satamassa monille kuuluisille kahvinvalmistajille, kuten Kraft Foodsille, Nestlélle, Lavazzalle ja Marubelle.


title: Sickan Carlsson

text: Sickan Anna Greta Carlsson (12. elokuuta 1915 – 2. marraskuuta 2011) oli ruotsalainen näyttelijä ja laulaja.


title: Sickan Carlsson

text: Carlsson syntyi Tukholmassa. Hän tuli noin vuosina 1945–1955 tunnetuksi yhteistyöstään ohjaaja Schamyl Baumanin ja myöhemmin Hasse Ekmanin kanssa. Hän julkaisi vuonna 1977 omaelämäkertateoksen "Sickan".


title: Sickan Carlsson

text: Carlsson oli kolmesti naimisissa. Kaksi ensimmäistä avioliittoa jäivät lyhyiksi, mutta kolmas avioliitto Sölve Adamssonin kanssa jatkui vuodesta 1958, kunnes mies kuoli vuonna 1987. Vuonna 2005 näyttelijä palkittiin kunnia-Guldbaggella.


title: Jerome Bruner

text: Jerome Seymour Bruner (1. lokakuuta 1915 – 5. kesäkuuta 2016) oli yhdysvaltalainen psykologi. Hän oli yksi kasvatusfilosofian kuuluisimmista asiantuntijoista. Erityisesti hänet tunnetaan narratiivisen ajatteluteorian kehittäjänä ja soveltajana.


title: Jerome Bruner

text: Bruner syntyi New Yorkissa ja sai 2-vuotiaana leikkaushoitoa kaihin vammauttaman näön korjaamiseksi. Hän valmistui Duken ja Harvardin yliopistoista. Hänet palkittiin Balzan-palkinnolla vuonna 1987.


title: Jerome Bruner

text: Bruner työskenteli Harvardin yliopiston professorina vuosina 1952–1972 ja Oxfordin yliopiston professorina 1972–1980; hän työskenteli myöhemmin New Yorkin yliopistossa. Hänen julkaisemiensa lukuisten kirjojen joukkoon kuuluvat "The Process of Education" (1960), "Acts of Meaning" (1990) ja "The Culture of Education" (1996).


title: Kiinan talous

text: Kiinan talous on bruttokansantuotteella mitattuna maailman toiseksi suurin talous. Sen ostovoimakorjattu bruttokansantuote vuonna 2014 oli 18,1 biljoonaa Yhdysvaltain dollaria. Kiina on ostovoimakorjatulla BKT:lla mitattuna maailman suurin talous. Kuitenkin Kiinan ostovoimakorjattu bruttokansantuote vuonna 2014 asukasta kohden oli alhainen 13 224 Yhdysvaltain dollaria.


title: Kiinan talous

text: Kiinan talous on kasvanut voimakkaasti vuoden 1978 talousuudistusten jälkeen. Kiinan vientitulot ovat maailman suurimmat. Valtava kasvu jatkuu edelleen lähes 7 % vauhtia, joka on aiheuttanut myös lukuisia ongelmia.


title: Kiinan talous

text: Noin 70 % Kiinan taloudesta koostuu yksityisestä sektorista, ja loput 30 % on julkisella sektorilla. Yksityisen ja julkisen sektorin raja on hämärä, sillä maassa toimii lukuisia valtion osaksi omistamia yrityksiä.


title: Kiinan talous

text: Kiina on maailman kolmanneksi suurin raakaöljyn ja öljynjalostustuotteiden maahantuoja.


title: Kiinan talous

text: Vuodesta 2009 alkaen Kiina on ollut maailman suurin automarkkina-alue. Monet maailman autovalmistajista, kuten BMW, Volkswagen ja GM pyrkivät laajentamaan markkinaosuuksiaan siellä kasvattamalla paikallisia tehtaitaan ja yhteisyrityksiään. Vuonna 2004 Kiinassa oli tuhatta asukasta kohti 21 autoa, vuonna 2014 jo 105 autoa. Yhdysvalloissa vastaava luku pysyi koko ajan 820 auton paikkeilla, ja oli hienoisessa laskussa.


title: Kiinan talous

text: Kiinan valuuttayksikkö on Renminbi ja sen rahayksikkö on juan. Kansainvälinen valuuttarahasto IMF päätti ottaa perusyksikkö juanin osaksi kansainvälistä valuuttakoriaan muiden reservivaluuttojen joukkoon lokakuussa 2016. Tämä merkitsee IMF:n tunnustusta, että renmimbin rooli kansainvälisessä kaupassa on merkittävä, ja valuutta on aidosti vapaasti vaihdettavaa.


title: Kiinan talous

text: WTO-jäsenyys saatiin vuonna 2001. Vuonna 2007 hyväksyttiin laki, joka takaa lainsuojan yksityiselle omaisuudelle.


title: Kiinan talous

text: Kiinassa toimii noin 150 000 valtion omistamaa yritystä, jotka työllistävät noin puolet maan 750 miljoonasta työntekijästä. Niiden osuus bruttokansantuotteesta oli 18% vuonna 2012. Tämä on suuri pudotus vuoden 1978 noin 80 prosentista.


title: Kiinan talous

text: Pysyäkseen maassa kansainväliset yritykset edellyttävät voittomahdollisuuksien lisäksi tekijänoikeuksia, piraattikopioinnin ehkäisyä ja patenttien ja tavaramerkkien yritysvarkauksien ehkäisyä.


title: Kiinan talous

text: Vuonna 2017 Kiinassa toimi noin 350 suomalaista yritystä tai niiden toimistoa, edustustoa, tytäryhtiötä tai yhteisyritystä. Suurin osa niistä on sijoittunut Pekingin, Shanghain ja Guangdongin alueille sekä Hongkongiin.


title: Kiinan talous

text: Shanghain pörssi (SSE) on markkina-arvolla mitattuna manner-Kiinan suurin ja maailman viidenneksi suurin pörssi. Kiinassa toimivat myös Shenzhenin pörssi ja Hongkongin pörssi. Vuosina 2014 ja 2016 niiden välille avattiin linkit, joiden avulla ulkomaiset sijoittajat pääsevät osallistumaan aiempaa avoimemmin Kiinan osakemarkkinoille Hongkongin pörssin kautta.


title: Kiinan talous

text: Kiinan maatalous on ollut tiheästi asutuilla alueilla hyvin tiheässä käytössä jo tuhansia vuosia. Viimeaikainen väkiluvun kasvu on johtanut myös vuoristoalueiden hyödyntämiseen maanviljelyssä. Pengerviljelyksiä on lisätty huomattavasti kastelun avulla. Valtion pinta-alasta vain 10 prosenttia on viljelty.


title: Kiinan talous

text: Kiina on maailman suurin viljan, puuvillan, hedelmien, vihannesten, lihan, siipikarjan, munien ja kalatuotteiden tuottaja.


title: Kiinan talous

text: Maassa on lukuisia kivihiilikaivoksia, joista tärkeimmät tuotantokeskukset ovat Hebei, Shanxi, Jilin ja Anhui. Kiinalla on myös suuria metallikaivoksia, ja se on yksi maailman suurimmista volframin tuottajista. Teollisuus on pääosin vanhaa, fossiilisia polttoaineita käyttävää teollisuutta, jolle maan kivihiili ja öljy ovat elintärkeitä. Maan merkittävimpiä teollisuuden tuotteita ovat rauta, teräs, kivihiili, aseet, koneet ja polttoaineet.


title: Kiinan talous

text: Kiinan osuus maailman teräksentuotannosta oli vuonna 2013 puolet, kun vuonna 2004 se oli neljäsosa. Rautamalmin jalostaminen raakateräkseksi kuluttaa suuren osan kivihiilestä.


title: Kiinan talous

text:
Palvelualan osuus Kiinan bruttokansantuotteesta on kasvanut tasaisesti, ja ohitti 50 prosenttia vuonna 2015.
Vuonna 2017 palvelualan tuotto kasvoi nopeammin kuin teollisuuden, 22,8 prosenttia vuodessa.


title: Kiinan talous

text: Kiinan ulkomaankaupan arvo nousi vuonna 2013 yli 3 000 miljardiin euroon ohittaen Yhdysvaltain ja nousten maailman suurimmaksi kauppamahdiksi. Maan ulkomaan vienti oli arvoltaan 1 630 miljardia euroa ja tuonti 1 400 miljardia ja tärkeimmät kauppakumppanit Euroopan Unioni sekä Yhdysvallat.


title: Kiinan talous

text: Kiinan tärkeimmät vientituotteet ovat raaka-aineet, tekstiilit, öljy, öljytuotteet, kemikaalit ja kevyen teollisuuden tuotteet. Kiinan viennille on kehitysmaiden tavoin vielä tärkeää alkutuotannon tuotteet, eli raaka-aineet. Monet länsimaiset yritykset ovat vieneet tuotantonsa Kiinaan (ns. Kiina-ilmiö), jossa saadaan halvemmalla valmistettua hyödykkeitä, kuten mm. leluja, vaatteita ja elektroniikkaa. Alhainen palkkataso ja verotus ruokkivat Kiina-ilmiötä, ja maa onkin vetänyt puoleensa suuren osan kyseisestä tuotannosta.


title: Kiinan talous

text: Vuonna 2014 Kiinan ja Afrikan välisen kaupan arvo oli 220 miljardia Yhdysvaltojen dollaria. Se oli kasvanut 10 vuodessa yli 20-kertaiseksi.


title: Kiinan talous

text: Kiinan tuontituotteita Afrikasta ovat öljy, malmit, kupari, puuvilla, timantit ja puu. Vienti on pääasiassa vaatteita ja tekstiilejä. Vuoden 2005 lopussa Kiinan investoinnit Afrikkaan olivat 650 miljoonaa euroa ulkomaisten 19 miljardin kokonaisinvestoinneista. Vuonna 2006 Kiinan suorat investoinnit Afrikkaan olivat viisi miljardia euroa. Summan odotetaan yhä kasvavan, sillä Kiina on perustanut 3,2 miljardin euron kehitysrahaston helpottamaan investointeja. Vuoteen 2006 mennessä Afrikassa oli 800 kiinalaisyritystä, joista 100 oli keskisuuria tai suuria valtio-omisteisia yhtiöitä. Kiinasta on tullut lyhyessä ajassa Afrikan kolmanneksi suurin kauppakumppani Yhdysvaltojen ja Ranskan jälkeen. Investointien ja kaupan lisäksi on paisunut Kiinan kehitysapu Afrikalle. Länsimaiden tavoin Kiina suunnittelee avun tukemaan omia kauppa- ja investointitavoitteitaan. Kohteita on infrastruktuuri, koulutus, lainojen anteeksianto, tekninen apu ja tullivapaus nyt jo 442 tuotteelle.


title: Kiinan talous

text: Monet afrikkalaiset johtajat ajattelevat, että Kiina tarjoaa vaihtoehtoisen tavan luoda suhteita ulkomaailmaan. Vastikkeeton avustuspolitiikkaa herättää monissa Afrikan maissa suurempaa innostusta, kuin länsihallitusten ehdollinen apu. Kiinaa on arvosteltu Zimbabwen ja Sudanin kaltaisten ihmisoikeuksia polkevien maiden suojelusta, ehtoja asettamattomasta avustuspolitiikasta, kansainvälisten pelisääntöjen loukkauksista, kiinalaisten suuryritysten työterveys- ja työturvallisuuden tasosta ja nälkäpalkasta.


title: Kiinan talous

text: Kiinassa on viisipäiväinen työviikko. Vuosilomia ei juuri ole, mutta usein kiinalaisen uuden vuoden aikaan saa lomaa. Kansainvälisen ammattiyhdistyksen mukaan yritysten aloitteesta lähteneet sopimukset ovat usein yksipuolisia, sitovuus heikko ja seuranta ja auditointi (todentaminen) ongelmallista. Kiinasta puuttuu kansalais- ja ammattiyhdistysoikeudet (2007). Ammatillinen järjestäytyminen on sallittua vain yhteen keskusammattiliittoon All-China Federation of Trade Unions, ACFTU, jossa puoluekomitea nimittää ammattiyhdistyksen edustajat. Työlaki 1995 velvoittaa yrityskohtaisiin työehtosopimuksiin. Pyrkimykset vaihtoehtoisen ammattiliittojen perustamiseen ovat johtaneet pidätyksiin ja vangitsemisiin.


title: Kiinan talous

text: Työntekijöiden on raportoitu vaativan parempia työehtoja eri puolilla Kiinaa lakkojen ja työnseisausten muodossa. Tämä on luonut paineita keskusammattiliitto ACFTU:lle työntekijöiden edunvalvontatyön parantamiseen. Vakavia puutteita on todettu olevan esimerkiksi järjestäytymisen, ylitöiden, työturvallisuuden sekä palkkojen osalta. On esitetty että ostajayritysten pitäisi vaatia tavarantoimittajiltaan parannuksia kiinalaistyöntekijöiden työehtoihin ja ihmisoikeuksiin.


title: Kiinan talous

text: Hongkongissa perustettiin 1980-luvun demokratialiikkeen aikana yhä toimiva Hongkongin ammattiliittojen keskusjärjestö. Asia Monitor Resource Center on mm. Ruotsin ammattiliiton, sosiaalidemokraattien ja kansainvälisen metalliliiton IMF perustama riippumaton kansalaisjärjestö, joka rahoittaa tutkimuksia Aasiassa. China Labour Bulletin on ay-aktiivi Han Dongfan vuonna 1994 perustama vaihtoehtojärjestö, joka kampanjoi itsenäisen ammattiliiton puolesta. Oxfam:lla on työelämäongelmien projekteja ja koulutusta.


title: Kiinan talous

text: Nopea talouskasvu on johtanut Kiinassa valtavaan tuloerojen kasvuun. Maasta löytyy äärimmäistä köyhyyttä, ja rikkaita. Juha Remeksen mukaan vuonna 1997 hyväosaisia arvioitiin olevan Kiinassa noin 50 miljoonaa ja 96 % kansasta jäi kasvavan hyvinvoinnin ulkopuolelle. Luokkaerot voivat aiheuttaa poliittista epävarmuutta. Yli 10 % talouskasvu on myös suuri haaste energiantuotannolle.


title: Kiinan talous

text: Maan talous on kasvanut luonnon hinnalla, ja monin paikoin saasteet ovat tuhonneet ekosysteemin. Aavikoituminen on Kiinassa tällä hetkellä maailman nopeinta, ja vesipulan on arveltu uhkaavan maata ennemmin tai myöhemmin. Kriitikoiden mukaan Kolmen rotkon pato on vaarantanut joidenkin uhanalaisten lajien elinympäristön.


title: Kiinan talous

text: Kommunistisen hallinnon keskusjohto on pitänyt kiinni isosta julkisesta sektorista, ja ohjaillut tietyin määrin taloutta. Maata vaivaa byrokratia sekä inflaatio. Myös heikko verotusjärjestelmä ja kehittymätön valtiontalous ovat haaste.


title: Kiinan talous

text: Kiinan valtion työvoima vähentyi 103 miljoonasta 81 miljoonaan työntekijään vuosina 1990-2000. Vapaatalousalueilla työskenteli vuonna 2007 yli 30 miljoonaa ihmistä 150 alueella. Vapaatalousalueilla työehdot ovat heikommat ja viranomaisvalvonta lepsumpaa kuin muualla maassa. Siirtotyövoima luo joustavat työmarkkinat.


title: Ian Caldwell

text: Ian Caldwell on yhdysvaltalainen kirjailija, joka tunnetaan yhdessä Dustin Thomasonin kanssa kirjoittamastaan jännitysromaanista "Neljäs siirto" (2004). Caldwell ja Thomason ovat lapsuudenystäviä, jotka ovat tunteneet toisensa kahdeksanvuotiaasta. Caldwell on opiskellut historiaa Princetonin yliopistossa, Thomason on opiskellut Harvardin yliopistossa. Caldwell ja Thomason aloittivat romaaninsa kirjoittamisen vuonna 1998 kummankin valmistuttua. Esikoistrilleristä tuli menestys, joka myytiin lyhyessä ajassa yli 30 maahan.


title: Neprikasajemyje

text: Neprikasajemyje (, "Lahjomattomat") on vuonna 1994 perustettu venäläinen rock-yhtye. Yhtyeen keulahahmo on Garik Sukatšov. Yhtye on julkaissut 16 studioalbumia, yhden livealbumin ja yhden kokoelmalevyn.


title: Mary Fedden

text: Mary Fedden (14. elokuuta 1915 – 22. kesäkuuta 2012) oli brittiläinen taidemaalari.


title: Mary Fedden

text: Fedden syntyi Bristolissa ja valmistui Slade School of Fine Artista vuonna 1936. Hän meni vuonna 1951 naimisiin taiteilija Julian Trevelyanin kanssa ja opetti vuosina 1958–1964 Royal College of Artissa, jossa hänen opiskelijoidensa joukkoon kuuluivat David Hockney ja Allen Jones.


title: Mary Fedden

text: Feddenin tuotantoa on ollut laajasti näytillä varsinkin hänen kotimaassaan. Hän toimi vuosina 1984–1989 Royal West of England Academyn johdossa. Hän oli OBE, Bathin yliopiston kunniatohtori ja 27. toukokuuta 1992 alkaen Royal Academyn jäsen.


title: Mary Fedden

text: Fedden täytti 90 vuotta elokuussa 2005, mutta jatkoi sen jälkeenkin työskentelyään Lontoon Chiswickissä.


title: Loissienet

text: Loissienet ovat sieniä, jotka hankkivat ravintonsa elävästä isäntäkasvista tai -eläimestä, tai käyttävät niitä muuten hyödyksi, eli ne loisivat. Tämä on vastakohta symbioottisille sienille, joiden isäntäkasvit hyötyvät liitosta.


title: Loissienet

text: Kasveissa eläviä loissieniä on esimerkiksi: kuusentuomiruoste ("Thekopsora areolata") ja kuusensuopursuruoste ("Chrysomyxa ledi"). Kuusensuonpursuruosteen varsinainen isäntäkasvi on kuusi, mutta nimensämukaisesti se käyttää väli-isäntänä suopursua. Loissienen pahin tuho kuuselle on yhdenvuoden neulastuotannon tuhoutuminen, mikä hidastaa puun kasvua


title: Loissienet

text: Eläinten loissienistä varmasti yksi erikoisimmista on "Ophiocordyceps" -suvun loissieni, joka näyttää ottavan "Camponotus leonardi" -hevosmuurahaisen täydellisesti hallintaan. Sienen vaikutus saa muurahaisen käyttäytymään täysin lajin vastaisesti. Ensin se poistuu yhdyskunnasta ja tarrautuu hampailla lehden alapintaa, ja jää siihen kuolemaan. Lopulta loissienen itiöemä kasvaa muurahaisesta ulos ja näin sieni pääsee leviämään.


title: Delta (levymerkki)

text: Delta on Finndiscille vuonna 1974 Fazerin lanseeraama levymerkki. 1963 perustetun Finndiscin osti Scandia-Musiikki vuonna 1971, jonka tuleva omistaja oli seuraavana vuonna Musiikki-Fazer. Scandian Finndisc herätettiin jälleen henkiin vuonna 1974 Musiikki-Fazerilla.


title: Delta (levymerkki)

text:
Finndiscin 1970–1980-lukujen levymerkeistä Delta painottui enemmän popmusiikkiin ja sille levyttivät mm. Virve Vicky Rosti, Danny, Kalervo Kassu Halonen, Kirka ja Anna Babitzin. Heistä menestynein oli Virve Rosti, joka levytti Deltalle
viisi albumia sekä liki 20 singleä. Debyytti "Kun Chicago kuoli" oli kolme kuukautta Suomen listaykkönen. Albumi "1-2-3-4-Tulta!" sai platinalevyn ja myi kaikkiaan liki 60.000 kappaletta.
Dannyn "Kuusamo" nousi listaykköseksi. Kirkan ja Annan useilla singleillä osassa he ovat triona sisarensa Muskan kanssa.
Popin lisäksi levyihin kuuluu Ami Aspelundin, Seitsemän seinähullua veljestä-yhtyeen ja Paul Nacke Johanssonin
äänitteitä. Delta julkaisi Juha Vainion kolme viimeistä albumia: "Albatrossi ja sorsa", "Sellaista elämä on" ja "Elämää ja erotiikkaa".
Tuotanto jatkui vuoteen 1985 asti.


title: Hi-Hat

text: Hi-Hat on vuonna 1975 suurella Musiikki-Fazerilla perustettu levymerkki Finndiscin alaisuuteen. Tuottajaksi nimitettiin Ilta-Sanomien musiikkitoimittaja Tommi Liuhala. Vuonna 1978 Hi-Hat siirrettiin Scandian alaisuuteen. Hi-Hat teki tuotantoa vuoteen 1986 asti. Omistajatahostaan huolimatta levy-yhtiö toimi itsenäisenä yksikkönä harjoittaen itsenäistä julkaisupolitiikkaa.


title: Hi-Hat

text:
1970-luvun puoliväliin tultaessa Love Recordsista oli kehittynyt myynnillisesti ja julkaisumäärällisesti Suomen merkittävin rock-levyjen julkaisija. Hi-Hat Recordsin tavoitteena olisi pystyä luomaan vahva kilpailija nimenomaan Lovelle. Perinteisen iskelmän rinnalle oli siis noussut Suomi-rock. Pian vuonna 1978 Toivo Kärki jäi kaihoisana eläkkeelle Fazerin Finnlevyltä. Hi-Hatin alkuaikojen julkaisut liittyivätkin lähinnä progressiiviseen rockiin ja jazziin. Hi-Hatin alkuaikojen julkaisuja olivat muun muassa Marun & Mikaelin, Matti Järvisen, Kalevalan, Unisonon ja Fantasian albumit. Tasavallan Presidentin solistina toiminut
brittiläinen laulaja Frank Robson julkaisi toisen sooloalbuminsa "Stay Awhile" Hi-Hatilla 1976. Tommi Liuhala kehitti yhdessä Upi Sorvalin kanssa salaperäisen laulajasolisti Urpon, jonka ura kiihtyi rock-sävyisen singlen "Teryleeniä" menestyksestä vuoden 1977 alussa.


title: Hi-Hat

text:
Seppo Närhestä tuli Hi Hatin alkuvuosien kaupallisesti menestynein artisti. Vuonna 1978 Hi-Hat siirrettiin Scandian alaisuuteen ja se sai kaksi artistia vaikeuksissa olleen Love Recordsin rosterista.
Mikko Alatalon albumi "Yhdentoista virran maa" julkaistiin näistä pian ennen vuodenvaihdetta, kun seuraavana vuonna oli Juice Leskisen "Tauko II" -albumin vuoro. Alatalosta tuli Hi-Hatin loppuvaiheen menestynein
artisti, kun hän menestyi jatkuvasti "Syksyn Sävel" -kilpailussa. Alatalo levytti vuosien 1978-84 aikana kaikkiaan yksitoista albumia. Muun muassa trilogisen päätyön albumit tuotti Tommi Liuhala, ja kapellimestarina toimi Kassu Halonen. Juicekin täydensi samanlaatuisen trilogiansa osaan "XV yö (Tauko III)".


title: Hi-Hat

text:
Top Teniin nousi myös lauluntekijöiden Esa Kaartamo ja Edu Kettunen yhtyeen debyytti "Broadcast" vuonna 1981. Kolmas albumi myi kultaa. Myös vuoden 1982 Tapani Kansan toinen Hi-Hat -albumi "Muuttuvat laulut" kuuluu uran parhaisiin.
Kaija Koon sooloalbumidebyytti "Kun savukkeet on loppuneet" ilmestyi vuonna 1986 ja sitä on pidettävä viimeisenä varsinaisena Hi-Hat -albumina.


title: Hi-Hat

text: Hi-Hat -merkillä menestyneitä ovat muun muassa Mikko Alatalo, Juice Leskinen, Urpo (Upi Sorvali), Kaija Koo, Puolikuu, Kalevala, Seppo Närhi, Heikki Sarmanto, Broadcast, Pave Maijanen, Tapani Kansa, Kassu Halonen ja Vanha Isäntä. Hi-Hatilla on vajaa 70 albumia ja reilut 100 singleä sisältävä katalogi.


title: Dody Goodman

text: Dolores ”Dody" Goodman (28. lokakuuta 1914 Columbus, Ohio – 22. kesäkuuta 2008 Englewood, New Jersey) oli yhdysvaltalainen näyttelijä.


title: Dody Goodman

text: Goodman esitti päähenkilö Mary Hartmanin (Louise Lasser) äitiä sarjassa "Mary Hartman, Mary Hartman" 1970-luvulla. Hän antoi itsestään pitkään virheellisen iän ja ilmoitti syntymävuodekseen vuoden 1929. Hän loi pitkän uran Broadway-musikaaleista, joista yksi oli "Lorelei" (1974).


title: Dody Goodman

text: Goodman esiintyi myös "The Tonight Show'ssa", ja hänellä oli osia elokuvissa, kuten "Greasessa" (1978). Hän ääninäytteli animaatiossa "The Chipmunk Adventure" (1987) ja oli Kristillisen tieteen jäsen.


title: Look at This

text: Look at This on suomalaisen pop-yhtye Fabricsin debyyttialbumi. Se julkaistiin vuonna 1980.


title: Look at This

text: Kaikki kappaleet sanoittanut Tommi Läntinen, ellei toisin mainittu.


title: Ella luokkaretkellä

text: Ella luokkaretkellä on Timo Parvelan kirjoittama Ella-sarjaan kuuluva lastenkirja. Kirja ilmestyi "Kirjava kukko" -sarjassa 1997.


title: Ella luokkaretkellä

text: Ellan luokka on lähdössä luokkaretkelle. Opettajan kassi unohtuu pihalle ja Pate jää erehdyksestä luulemaan, että kassissa oli possu ja puhuu siitä koko matkan ajan. Luokkaretken aikana luokka käy ravintolassa, museon aulassa sekä eläintarhassa.


title: Tonight (Fabricsin albumi)

text: Tonight on suomalaisen popyhtye Fabricsin toinen ja viimeiseksi jäänyt albumi, joka julkaistiin vuonna 1981. Se äänitettiin Studio 55:ssä, ja miksattiin Takomossa.


title: Tonight (Fabricsin albumi)

text: Albumin tunnetuin kappale on singlenäkin julkaistu ”Summer Is Fading”. Yhtyeen laulaja Tommi Läntinen levytti kappaleen suomenkielisillä sanoilla vuoden 2004 soololevylleen "Popniitti". Sen käänsi suomeksi nimellä ”Kesä häipyy” kappaletta aikanaan suuresti arvostanut Hector.


title: Tonight (Fabricsin albumi)

text: Kaikki kappaleet kirjoittanut Tommi Läntinen, ellei toisin mainittu.


title: Arabeskimusiikki

text: Arabeski on turkkilaisen musiikinlajin nimitys, jota käyttävät turkkilaiset musiikkitieteilijät 1950- ja 1960-luvuilla Turkissa syntyneestä tyylistä. Se vastaa kreikkalaista popmusiikin lajia, josta käytetään nimitystä Laïkó, ja arabialaista popmusiikkia.


title: Arabeskimusiikki

text: Arabeskiin kuuluu monenlaista musiikkia, joka on saanut alkunsa turkkilaisesta kansanmusiikista ja Lähi-idän musiikista. Sen voittopuolisesti arabivaikutteisista sävelmistä johtuen sitä pidetään työväenluokan musiikkina. Koska sen suosio on turkissa vähentynyt, se on viime aikoina sulautunut muihin musiikinlajeihin, kuten rockiin ja tanssimusiikkiin ja saanut sitä kautta nykyaikaisempaa sävyä.


title: Arabeskimusiikki

text: Lajin perustajana pidetään Orhan Gencebayta. Muita tunnettuja esittäjiä ovat Müslüm Gürses ja Ferdi Tayfur ja myös Ibrahim Tatlıses , Azer Bülbül. Perinteisesti esittäjät ovat olleet miehiä, mutta viime aikoina on noussut myös naislaulajia, mikä on muokannut musiikin kuvaa.


title: Rima (urheiluväline)

text: Rima on korkeus- ja seiväshypyssä käytettävä yleisurheilun kilpailusääntöjen mukainen merkkikeppi, jolla mitataan sitä kuinka korkealle kilpailijat pystyvät hyppäämään. Kilpailijoiden on tarkoitus hypätä vaakasuoraan asetetun riman yli pudottamatta sitä. Rimaa nostetaan korkeammalle jokaisella kierroksella niin kauan kuin joku pääsee sen yli. Rima valmistetaan lujitemuovista tai muusta sopivasta aineesta, ei kuitenkaan metallista.


title: Rima (urheiluväline)

text: Päitään lukuun ottamatta pyöreän riman pituus on korkeushypyssä 4 metriä (±2 cm) ja seiväshypyssä 4,5 metriä (±2 cm). Riman halkaisija on 30 millimetriä (±1 mm) ja suurin sallittu paino korkeushypyssä 2 kiloa ja seiväshypyssä 2,25 kiloa. Riman päissä on 15–20 cm pitkä 30–35 mm leveä pohjaltaan suora osa, jonka varaan rima asetetaan kannatintelineille. Telineillä olevan riman suurin sallittu painuma on 2 cm korkeushypyssä ja 3 cm seiväshypyssä. Korkeushyppyriman joustavuuden pitää olla sellainen, että ripustettaessa sen keskelle kolmen kilon paino, se taipuu korkeintaan 7 senttiä; seiväshyppyriman vastaava taipuma saa olla korkeintaan 11 senttiä.


title: Rima (urheiluväline)

text: Päinvastaisella tavalla rimaa käytetään limbo-tanssissa, jossa kilpailijat pyrkivät alittamaan mahdollisimman matalalle asetetun riman.


title: Ella ja lopettaja

text: Ella ja lopettaja on Timo Parvelan kirjoittama Ella-sarjaan kuuluva lastenkirja. Kirja ilmestyi "Kirjava kukko" -sarjassa vuonna 1998.


title: Ella ja lopettaja

text: Ellan vanhemmat kyllästyvät lapsensa kesälomajankutukseen ja kiikuttavat tämän kesäleirille. Samalla leirillä ovat myös koko muu luokka ja opettaja. Pate tosin luulee, että hän on Jari Kurrin jääkiekkokoulussa. Huhun seurauksena oppilaat alkavat yksi kerrallaan luulla, että leirin keittäjätäti on vaarallinen lopettaja. He tekevät lopettajalle kaksi ansaa. ja toisella ansalla he saavat monta järkevää asiaa selville.


title: Laajasalon peruskoulu

text: Laajasalon peruskoulu sijaitsee Helsingin Laajasalossa, Yliskylässä. Koulu tunnettiin aiemmin Yliskylän kouluna. Koulussa toimivat peruskoulun suomenkieliset luokat 1–9. Vuonna 2011 Laajasalon ala-asteen koulu ja Laajasalon yläasteen koulu yhdistyivät Laajasalon peruskouluksi.


title: Laajasalon peruskoulu

text: Koulun rehtorina toimii Marja-Riitta Rautaparta.


title: Laajasalon peruskoulu

text: Laajasalon ala-asteen koulussa havaittiin hometta vuonna 2007, jonka takia koulun 3.–6.-luokkalaiset siirrettiin Salmisaaren kouluun ja 2.-luokkalaiset Tahvonlahden kouluun. 1.-luokkalaiset jäivät koulun D-rakennukseen, missä havaittiin vähiten hometta. Koulu toimi kevääseen 2011 saakka pihalle rakennetuissa parakeissa, kun homevaurioita korjattiin rakennuksessa.


title: Laajasalon peruskoulu

text: Koulussa on myös mahdollisuus opiskella painotetusti musiikkia, ja oppilaat valitaan vuosittain 2. ja 6. luokalta.


title: Ella ja Pate

text: Ella ja Pate on Timo Parvelan kirjoittama Ella-sarjaan kuuluva lastenkirja. Kirja ilmestyi "Kirjava kukko" -sarjassa vuonna 1999.


title: Ella ja Pate

text: Ellan luokka menee toiselle luokalle, ja Ella ihastuu Pateen. Kaupungissa ollaan järjestämässä taito-olympialaiset, johon opettajan ponnisteluista huolimatta Ella ja Pate pääsevät. Heitä valmennetaan ja olympialaisissa opettaja ja rehtori pilaavat sekä pussijuoksun että ruoanlaiton, mutta runonlausunnassa Pate lausuu liikuttavan runon.


title: William Perry

text: William James Perry (s. 11. lokakuuta 1927 Vandergrift, Pennsylvania) on yhdysvaltalainen demokraattisen puolueen poliitikko. Hän toimi maansa puolustusministerinä vuosina 1994–1997 oltuaan sitä ennen vuodesta 1993 varapuolustusministeri.


title: William Perry

text: Perry pääsi Butler High Schoolista vuonna 1945. Hän valmistui sen jälkeen Stanfordin yliopistosta ja Pennsylvanian osavaltion yliopistosta.


title: William Perry

text: Perryn ministerikausi oli hyvin työläs, ja hän ilmoittikin erostaan Bill Clintonin tultua valituksi uudelleen marraskuussa 1996. Hänelle myönnettiin vuonna 1999 Korea Societyn "James A. Van Fleet Award", ja hän on lisäksi saanut Presidential Medal of Freedomin.


title: ULEB Eurocup

text:
ULEB Eurocup (kilpailtiin vuosina 2002–2008 nimellä ULEB Cup) on eurooppalaisille seurajoukkueille tarkoitettu kansainvälinen koripallosarja. Se on toiseksi korkein seurajoukkuekilpailu Euroopassa heti Euroliigan jälkeen. Kilpailu pidettiin ensimmäisen kerran vuonna 2002, jolloin sen voitti espanjalainen Pamesa Valencia. Kilpailu perustettiin, kun Korac Cup ja Saporta Cup yhdistyivät. Eurocupin voittaja pääsee aina seuraavaksi kaudeksi Euroliigaan. Cupin menestyneimmät seurat tähän mennessä ovat liettualainen Lietuvos Rytas ja espanjalainen Valencia BC kahdella mestaruudellaan.
Suomalaisista joukkueista sarjassa on pelannut Bisons Loimaa kaudella 2013–2014.


title: ULEB Eurocup

text: Kauden 2007–2008 jälkeen joukkueiden määrä pudotettiin 54:stä 48:een.


title: ULEB Eurocup

text: 16 joukkuetta pelaa toisiaan vastaan. Joukkueparit pelaavat toisiaan vastaan kahdesti; sekä kotona että vieraissa. Parien voittajat, joita on kahdeksan, pääsevät seuraavalle kierrokselle. Häviäjät osallistuvat EuroChallengeen. Tätä vaihetta organisoi FIBA Europe.


title: ULEB Eurocup

text: Tälläkin kierroksella on mukana 16 joukkuetta. Kahdeksan joukkuetta, jotka pääsivät ensimmäiseltä kierrokselta jatkoon, pelaavat joukkueita vastaan, jotka pääsivät automaattisesti mukaan vasta toisella kierroksella. Myös tällöinkin pelataan otteluparit, joista voittajat pääsevät jatkoon.


title: ULEB Eurocup

text: Mukana on 32 joukkuetta: kahdeksan karsintojen kautta jatkoon päässyttä sekä 24, jotka pääsivät automaattisesti. Tämän jälkeen sarjaa pitää ULEB. Joukkueet jaetaan neljän joukkueen lohkoihin, jolloin lohkoja on yhteensä kahdeksan. Joukkueet pelaavat kahdesti toisiaan vastaan ja lohkojen kaksi parasta pääsevät jatkoon.


title: ULEB Eurocup

text: Kuudentoista parhaan joukkueen vaihe otettiin käyttöön vasta kaudella 2008–2009. Joukkueet jaetaan neljän joukkueen lohkoihin, jolloin lohkoja on yhteensä neljä. Lohkojen kaksi parasta pääsee seuraavaan vaiheeseen.


title: ULEB Eurocup

text: Tässä vaiheessa vain voitolla pääsee jatkoon. Jatkoonmenijät pelaavat yhden pelin, jonka voittaja pääsee jatkoon. Semi-finaalien häviäjät pelaavat pelin, jolla ratkaistaan pronssijoukkue. Kaksi viimeistä joukkuetta, jotka siis voittivat semi-finaalin, pelaavat loppuottelun. Loppuottelun voittaja pääsee seuraavaksi kaudeksi automaattisesti Euroliigaan.


title: Tommi & Hombre (albumi)

text: Tommi & Hombre on suomalaisten laulaja Tommi Läntisen ja kitaristi Ari "Hombre" Lampisen live-albumi vuodelta 1990. Se on kaksikon ainoa duo-levy.Kansitietojen mukaan levy on nauhoitettu livenä Helsingissä ja Salossa, mutta kannen kiertue tiedoissa ei ole mainintaa Salon keikasta.(Helsinki 27.1)


title: Tommi & Hombre

text: Tommi & Hombre oli suomalaisten laulaja Tommi Läntisen ja kitaristi Ari "Hombre" Lampisen muodostama duo-yhtye. Kaksikko julkaisi vain yhden albumin, "Tommi & Hombre" -livelevyn vuonna 1990, sekä pari singleä.


title: Tommi & Hombre

text: Lampisella ja Läntisellä oli jo aiemmin yhteiset yhtyeet Fabrics ja Boycott.


title: Luettelo Ranskan akatemian jäsenistä tuoleittain

text: Luettelo Ranskan akatemian jäsenistö tuoleittain.


title: Denigrate

text: Denigrate on Tuusulasta kotoisin oleva metalliyhtye. Yhtye aloitti toimintansa vuonna 1996 ja on pitänyt taukoa vuodet 2007-2013. Yhtyeen läpimurto tapahtui vuonna 2002, jolloin Denigrate esitti tunnuskappaleen elokuvaan "Menolippu Mombasaan". Vuonna 2003 yhtye julkaisi ensimmäisen pitkäsoittonsa Dismal Euphorian. Levy oli Sentenced-tyyppistä rokkaavaa metallia, jonka keskeisiä teemoja olivat melankolia, epätoivo sekä rakastamisen vaikeus.


title: William Cohen

text: William Sebastian Cohen (s. 28. elokuuta 1940) on yhdysvaltalainen republikaanisen puolueen poliitikko. Hän toimi maansa puolustusministerinä demokraatti Bill Clintonin toisella kaudella, vuosina 1997–2001.


title: William Cohen

text: Cohen syntyi Bangorissa, Mainessa, venäjänjuutalaisen isän ja irlantilaistaustaisen protestanttiäidin perheeseen. Hän valmistui Bangor High Schoolista vuonna 1958, Bowdoin Collegesta 1962 ja Bostonin yliopiston lakikoulusta 1965. Hän on ollut 14. helmikuuta 1996 alkaen avioliitossa Janet Langhartin kanssa.


title: William Cohen

text: Lakimiehen koulutuksen saanut William Cohen oli Bangorin kaupunginvaltuutettuna vuosina 1969–1972 ja pormestarina vuosina 1971–1972. Hän istui Yhdysvaltain edustajainhuoneessa vuosina 1973–1979 ja senaatissa vuosina 1979–1997. Hänelle myönnettiin National Collegiate Athletic Associationin Theodore Rooseveltin palkinto vuonna 2001.


title: Maxisat

text: Maxisat on suomalainen TV-palveluita ja verkkoasennuksia tarjoava konserni, joka toimii kolmessa eri liiketoimintayksikössä monipuolisten tv-palvelujen sekä erilaisten tietoverkko-, video- ja äänijärjestelmien toimittajana.


title: Maxisat

text: Se myy tv-palveluita Maxivision-tuotenimellä. Se on IPTV-operaattori, joka palvelee koko Suomen alueella ja sen IPTV-palveluita saa minkä tahansa operaattorin kiinteään laajakaistaan (ADSL, kaapeli, kuitu), joskin mobiililaajakaistoilla palvelua ei suositella käytettäväksi mobiililaajakaistan suuren nopeudenvaihtelun takia.


title: Maxisat

text: Maxisat myi ja tarjosi aiemmin myös laajakaistapalveluita, mutta myi laajakaistapalvelunsa Nebulalle toukokuussa 2011. Maxisat haluaa keskittyä tv-palveluiden tuottamiseen ja kehittämiseen.


title: Maxisat

text: Maxisat Networks Oy on pääasiassa pääkaupunkiseudulla toimiva yritys, joka tekee antenniverkkoasennuksia -ja huoltoja, verkkoasennuksia sekä myös erilaisia TV-kuvan ja datan siirtopalveluja. Maxisat tarjoaa myös erilaisia järjestelmiä ja erikoissovelluksia, ääni- ja valvontajärjestelmiä, että myös yrityksille ja yhteisöille soveltuvia järjestelmiä.


title: Maxisat

text: Maxisat Educast on kouluille ja oppilaitoksille suunnattu IPTV- palvelu, jonka avulla voi tallentaa TV-ohjelmia opetuskäyttöön, tehdä paikallisverkkoon videokirjastoja ja jakaa opetusohjelmia.


title: Ziguinchor

text: Ziguinchor on Senegalissa sijaitseva kaupunki. Se sijaitsee maan lounaisosassa, jonka Gambia erottaa maan pohjoisosasta. Kaupungin väkiluku oli vuonna 2016 maan tilastokeskuksen mukaan 225 024.


title: Ziguinchor

text: Ziguinchor sijaitsee Casamancejoen etelärannalla. Vaikka alueella on ollut asutusta jo aiemmin, portugalilaiset perustivat sen vuonna 1650 kauppa-asemaksi. Sitä käytettiin myös varuskuntana vuodesta 1696 eteenpäin, ja se oli nykyisessä Guinea-Bissaussa sijaitsevan Cacheun alaisuudessa. Ranskalle se siirtyi lopullisesti vuonna 1886, kun portugalilaiset ja ranskalaiset sopivat alueen rajoista.


title: Petteri Paksuniemi

text: Petteri Paksuniemi (s. 1965 Enonkoski) on helsinkiläinen kirjailija, jonka esikoisteos oli vuonna 1997 ilmestynyt novellikokoelma "Ammattimies". Hän on kirjoittanut myös romaanit "Maailman napa" ja "Kirjailijan kuolema". Nykyään hän on ensisijaisesti novellisti ja on julkaissut novellikokoelmat "Jouten", "Mukavuusalue" ja " Miessfääri".


title: Petteri Paksuniemi

text: Näiden lisäksi häneltä on ilmestynyt kolme lasten romaania: "Trubaduurikeikka" , "Mitta täynnä" ja "Koirien planeetta".


title: Robert Conquest

text: George Robert Ackworth Conquest (15. heinäkuuta 1917 Malvern, Worcestershire, Englanti – 3. elokuuta 2015 Palo Alto, Kalifornia, Yhdysvallat) oli brittiläinen historiantutkija. Hän tuli kansainvälisesti tunnetuksi tietoteoksellaan "The Great Terror: Stalin’s Purge of the Thirties" (1968), joka kuvaa Stalinin vainoja 1930-luvulla. Hän kirjoitti useita muitakin kommunismi- ja neuvostoaiheisia tietokirjoja.


title: Robert Conquest

text: Conquest syntyi Malvernissa, Worcestershiressa, yhdysvaltalaisen liikemiesisän ja englantilaisen äidin pojaksi. Hän oli British Academyn jäsen vuodesta 1994, vaikka hän asui jo 1980-luvun alusta lähtien työnsä takia Yhdysvalloissa. Hänen myöhemmistä julkaisuistaan tunnetuimpia on "The Harvest of Sorrow: Soviet Collectivisation and the Terror-Famine" (1986).


title: Robert Conquest

text: Conquestista tehtiin vuonna 1996 Pyhän Mikaelin ja Pyhän Yrjön ritarikunnan jäsen. Hän kuului Royal Society of Literatureen ja Yhdysvaltain taide- ja tiedeakatemiaan. Presidentti George W. Bush myönsi hänelle marraskuussa 2005 Presidential Medal of Freedomin.


title: Robert Conquest

text: Conquest kirjoitti tietokirjojen lisäksi muun muassa runoutta. Hän liittyi aikoinaan itse (1937) kommunistiseen puolueeseen.


title: Sulttaani Ahmedin moskeija

text: Sulttaani Ahmedin moskeija (myös: Sininen moskeija; turkiksi "Sultanahmet camii") on moskeija Istanbulissa. Se on Turkin kansallismoskeija ja yksi niistä moskeijoista, joista käytetään nimitystä Sininen moskeija, sillä niiden sisusta on verhoiltu sinisillä laatoilla. Se on rakennettu vuosina 1609–1616 Ahmed I:n valtakaudella Jumalan lepyttämiseksi kehnon sotaonnen jälkeen. Kuten moskeijoissa usein, sielläkin on sen perustajan hauta, koraanikoulu eli madrassa ja vierasmaja. Sulttaani Ahmedin moskeija on Istanbulin merkittävimpiä nähtävyyksiä.


title: Sulttaani Ahmedin moskeija

text: Moskeijassa on rakennusajankohtaan nähden poikkeuksellisesti kuusi minareettia, kun vain Mekan Kaabassa niitä oli kuusi; yleensä niitä oli kaksi tai neljä. Pöyhkeydestä moitittu sulttaani Ahmed rakennutti siksi Kaabaan seitsemännen. Moskeijan suunnitteli Mehmet Aga, ja sen rakentaminen kesti seitsemän vuotta.


title: Sulttaani Ahmedin moskeija

text: Siniseen moskeijaan mahtuu noin 10 000 rukoilijaa ja moskeija on yhä Euroopan suurimpia. Esimerkiksi 400 vuotta nuorempi Groznyin Ahmat Kadyrovin moskeija Tšetšenian sydän on kooltaan samaa luokkaa, samoin kuin eräät muut uudemmat moskeijat. Näitä suurempia ovat esimerkiksi Rooman moskeija ja Dagestanin Mahatškalan suuri moskeija.


title: Sininen moskeija

text: Sininen moskeija tarkoittaa muun muassa seuraavia moskeijoita:


title: Chico Serra

text: Francisco Adolpho ”Chico” Serra (s. 3. helmikuuta 1957 São Paulo) on brasilialainen autourheilija. Hän starttasi urallaan 18 kertaa Formula 1 -sarjan MM-kilpailuun. Niistä hänen parhaaksi saavutuksekseen jäi Belgian GP:n kuudes sija kaudella .


title: Chico Serra

text: Ennen F1-uraansa Serra saavutti menestystä voittamalla Britannian Formula 3 -sarjan mestaruuden vuonna 1979. Kuninkuusluokkaan hän nousi kaudeksi 1981, jolloin hän sai kilpakuljettajan paikan Fittipaldi-tallista. Serran F1-uran viimeiseksi kilpailuksi jäi Arrows-tallin autolla ajettu Monacon Grand Prix kaudella 1983.


title: Chico Serra

text: 1980-luvulta alkaen Serra on osallistunut Brasiliassa vakioautokisoihin, joiden mestaruuden on voittanut kolmesti: 1999, 2000 ja 2001.


title: Kierteitys

text: Kierteitys tarkoittaa kierteen valmistamista työkappaleeseen. Kierteitä voidaan valmistaa lastuamalla tai muovaamalla. Kierteitä voi tehdä kaikkiin kiinteisiin aineisiin. Usein kierteitä tehdään muoveihin ja metalleihin, mutta kierteitä tehdään myös keraameihin tai puuhun. Kierteitä tehdään paitsi ruuveihin ja pultteihin myös erilaisiin koneenosiin.


title: Kierteitys

text: Kierteet voidaan valmistaa kierretappien tai leukojen avulla käsin tai koneellisesti, sekä jyrsimällä tai sorvaamalla erityisillä kierteen valmistamiseen tarkoitetuilla terillä.


title: Jussi Homan

text: Johan "Jussi" Homan (17. toukokuuta 1891 Kotka, Suomen suuriruhtinaskunta – 22. kesäkuuta 1977 Kotka, Suomi) oli suomalainen harmonikansoittaja ja harmonikkapedagogi. Häntä pidetään eräänä ensimmäisistä 1900-luvun alun suomalaisen harmonikkamusiikin pioneereista, joka oli luomassa pohjaa harmonikan soiton ja harmonikkamusiikin kehittämiselle Suomessa.


title: Jussi Homan

text: Jussi Homanin isä Johan Huuman (16. kesäkuuta 1846 Viro – 8. joulukuuta 1918 Kotka) oli kelloseppä, soitinkorjaaja ja -rakentaja, joka valmisti Suomessa tiettävästi ensimmäisen 3-rivisen semitonharmonikan 18-bassolla vuonna 1906. Jussi Homan soitti nuoresta lähtien 2-rivistä hanuria, jatkaen 15-vuotiaana soittoaan isänsä rakentamalla 3-rivisellä semitonharmonikalla. Jussin on kerrottu aloittaneen harmonikan soittamisen noin 5-6-vuotiaana ja esiintyneen ensimmäisen kerran julkisesti noin kahdeksanvuotiaana. Hänen ensimmäinen varsinainen opettajansa oli italialainen soittajakuuluisuus Domenico Ruffo, joka tuohon aikaan asui Kotkassa. Jussi Homan oli kotikaupungissaan ja Kymenlaakson maaseudulla nimekäs iltama- ja hääsoittaja jo 1900-luvun alussa.


title: Jussi Homan

text: Ensimmäisen maailmansodan tapahtumien alla Jussi Homan lähti 20-vuotiaana Yhdysvaltoihin 1911. Lähtö Suomesta tapahtui salaa, koska Jussi tahtoi välttää asepalveluksen tsaarinaikaisen Venäjän armeijassa. Jussi Homan toimi Yhdysvalloissa aluksi muun muassa armeijan viihdystysjoukoissa. Hän vietti maassa 11 vuotta, saaden vaikutteita erikoisesti italialaissyntyisen Pietro Frosinin harmonikansoitosta. Hän osti italialaisen porrastetun 5-rivisen 120-bassoisen harmonikan ja opetteli nuotinlukutaidon. Homan kehittyi suosituksi soittajaksi varsinkin amerikansuomalaisten keskuudessa ja piti oppilaita. Myös ensimmäiset viisi Victor-yhtiön julkaisemaa savikiekkolevytystä tehtiin Yhdysvalloissa yhteistyössä toisen harmonikansoittajan, Matti Söderlundin, kanssa vuonna 1920.


title: Jussi Homan

text: Vuonna 1922 Homan palasi nyt itsenäistyneeseen Suomeen ja Kotkaan, jossa hän aloitti opetustyön ja jatkoi muusikonuraansa. Hän voitti 6. lokakuuta 1925 Helsingin työväentalolla pidetyn, L. Silotin järjestämän harmonikkakilpailun, jota pidetään ensimmäisenä suomalaisena valtakunnallisena harmonikkakilpailuna. Kilpailuun osallistui kahdeksan soittajaa ja sen tuomaristossa olivat Tauno Hannikainen, Armas Maasalo ja Lepo Laurila. Homan oli myös ensimmäinen Suomen Yleisradiossa soittanut harmonikkataiteilija, esiintyen suorassa lähetyksessä 26. huhtikuuta 1928, kello 18.30. Viimeinen radioesiintyminen oli vuonna 1940. Homan levytti myös kolme soololevyä vuonna 1928.


title: Jussi Homan

text: Fazerin musiikkikaupan konserttitoimisto organisoi merkittävän valtakunnallisen harmonikkakonserttikiertueen vuonna 1929. Homanin lisäksi kiertueelle osallistuivat Leander Norrback, August Kaipiainen ja Gösta Östman. Harmonikkakvartetti esiintyi 42:lla paikkakunnalla 3. syyskuuta – 17. lokakuuta ja esitti pääasiassa konserttimusiikkia, mikä oli poikkeuksellista sen aikaisessa harmonikkamusiikkiperinteessä. Kiertue olikin tärkeässä roolissa sekä harmonikan mahdollisuuksien esiintuomiseksi konserttimusiikissa että nuotinlukutaidon merkityksen korostamisessa aikansa harmonikansoittajien parissa.


title: Jussi Homan

text: 1920-luvun huippuvuosien jälkeen Homanin ura seestyi hieman 1930-luvulle tultaessa. Hän perusti oman yhtyeen, Kotkan Pojat, joka oli aktiivinen koko vuosikymmenen ajan viihde- ja tanssimusiikin saralla. Homanin lisäksi yhtyeessä soittivat Arvo Koivu (viulu), Aarne Masalin (banjo, kitara, mandoliini), Sulo Virtanen (saxofoni, klarinetti), Oiva Höglund (rummut), sekä toisena hanuristina Unto Kirjavainen. Hieman lyhyemmän aikaa yhtyeessä soittivat myös saxofonisti Veikko Enberg sekä rumpali Pauli Maranko. J. Homanin trio levytti Homanin viimeisiksi jääneet levytykset vuonna 1935.


title: Jussi Homan

text: Jussi Homan keskittyi opetustyöhön yhä päätoimisemmin 1930-luvulta lähtien ja siitä tuli hänen pääasiallinen harrastuksensa musiikkialalla sotavuosista eteenpäin. Teemu Huusarin mukaan Homanilla oli 92 oppilasta hänen itse kirjoittamassaan nimilistassa, mutta opetustyön vaikutus ulottui todennäköisesti laajemmallekin. Homanin itsensä mukaan hänen parhaimpia oppilaitaan olivat myös hiihtäjänä tunnetuksi tullut Unto Kirjavainen (1915–2004), Jukka Ollila (s. 1926), kanttoriurkuri Erkki Toikka (1927–1993) sekä viulunrakentajanakin tunnettu Risto Vainio (s. 1930).


title: Jussi Homan

text: Homanin sävellystuotanto kattaa noin viisikymmentä teosta ja hänen soittotyyliään on luonnehdittu omaleimaiseksi. Hänen säilyneistä sävellyksistään ja sormitetuista kappaleistaan voidaan tunnistaa omaleimainen diskanttisormion käyttö, jossa on vaikutteita kaksi- ja kolmirivisten harmonikkojen aikakaudelta. Opettaessaan ja soittaessaan hän käytti kolmelle riville keskittyviä sormitusratkaisuja eri äänilajien mukaan. Aluksi peukaloa pidettiin lähinnä diskanttikahvan takana, mutta myöhempinä opetusvuosinaan Homan alkoi huomioida peukaloa tasavertaiseksi sormeksi muiden ohella sormituksien kehittämisessä. Homanin säilyneistä sävellyksistä voidaan todeta hänen käyttäneen bassokättä voimakkaastikin. Homan käytti etenkin omissa sävellyksissään yllättäviä sormioratkaisuja ja ne olivat aikanaan teknisesti varsin vaativia.


title: Jussi Homan

text: Matti Söderlundin kanssa


title: Jussi Homan

text: Johan Homan


title: Jussi Homan

text: J. Homanin trio


title: Jussi Homan

text: Teemu Huusarin mukaan Jussi Homan oli aikakautensa parhaita suomalaisia harmonikansoittajia. Hänen merkityksensä oli suuri konserttimusiikin ja nuotinlukutaidon esittelemisessä suomalaisille harmonikansoittajille sekä harmonikkayleisölle. Hänen mukanaan Suomeen rantautui myös paljon nuotinnettua yhdysvaltalaista musiikkia, kuten ragtimea. Pedagogina hän koulutti lukuisia harmonikkamusiikin harrastajien piirissä tunnetuksi tulleita konsertti- ja viihdemuusikoita ja jopa hänen eläessään alettiin puhua "Huumannin koulukunnasta". Kaiken kaikkiaan häntä voidaan pitää eräänä ensimmäisistä suomalaisen harmonikkamusiikin mestareista ja pioneereista, jotka loivat pohjan harmonikan soiton ja harmonikkamusiikin pitkäjänteiselle kehittämiselle Suomessa.


title: Beppe Gabbiani

text: Giuseppe "Beppe" Gabbiani (s. 2. tammikuuta 1957 Piacenza) on italialainen autourheilija ja entinen Formula 1 -kuljettaja. Hän osallistui urallaan 17 F1:n MM-osakilpailuun, mutta selviytyi karsinnasta lähtöruudukkoon vain kolme kertaa. Ruutulipulle saakka hän ei selvinnyt kertaakaan.


title: Beppe Gabbiani

text: Gabbiani aloitti ajamisen kartingissa 14-vuotiaana, jossa hän voitti Italian mestaruuden 100-kuutioisten 1-luokassa.


title: Beppe Gabbiani

text: Karting-menestyksensä ansiosta Gabbiani nousi isompiin ajoluokkiin. Formula 3 -sarjassa hän voitti debyyttikisansa Chevronin autolla Paul Ricardin radalla ja oli lopputuloksissa neljäs vuonna 1977.


title: Beppe Gabbiani

text: Vuonna 1978 Gabbiani siirtyi ajamaan Formula 2 -sarjaa, jossa ei pärjännyt Chevron -auton heikon suorituskyvyn vuoksi. Hän keräsi kauden aikana 2 pistettä ja sijoittui 20. sijalle. Hän palasi ajamaan F2-autoilla vuosiksi 1979-1980 ja 1982-84. Kaudella 1982 Gabbianin rooliksi koitui pisteiden kerääminen tallikaverin Stefan Bellofin taistellessa voitoista. Lopputuloksissa he sijoittuivat peräkkäinpiste-eron jäädessä kuuteen pisteeseen. Seuraavalla kaudella hän voitti kauden viidestä ensimmäisestä kilpailusta neljä, mutta menetti mestaruuden kärsittyään auton luotettavuusongelmista kauden aikana. Hän sijoittui lopulta kolmanneksi. Vuonna 1984 Gabbiani osallistui vain yhteen osakilpailuun, jossa hän keskeytti.


title: Beppe Gabbiani

text: Gabbiani debytoi F1-sarjassa kaudella 1978 osallistumalla kauden kahteen viimeiseen kilpailuun Surtees-tallin autolla, mutta karsiutui kummassakin osakilpailussa. Vuonna 1981 Gabbiani kilpaili Osella-tallin autolla kauden kaikissa osakilpailuissa, mutta karsiutui kolmea lukuun ottamatta kaikissa kilpailuissa. Kesken kauden tallikaveriksi palkattu Jean-Pierre Jarier sai parempaa tulosta aikaiseksi samalla autolla, mikä vaikutti Gabbianin jatkomahdollisuuksiin sarjassa. Hänen viimeiseksi kilpailukseen jäi Las Vegasin Grand Prix 1981. Gabbiani osallistui kerran myös MM-sarjan ulkopuoliseen kilpailuun.


title: Beppe Gabbiani

text: F1:n jälkeen Gabbiani kilpaili erilaisissa urheilu- ja vakioautosarjoissa. Vuonna 2003 hän sijoittui kolmanneksi FIA Sportscar Championship -sarjassa. Gabbiani ajoi myös Le Mansin 24 tunnin ajoja heikolla menestyksellä vuosina 1981, 1984, 1986, 2003 ja 2006.


title: Dolmabahçen palatsi

text:
Dolmabahçen palatsi ("Dolmabahçe Sarayı") on palatsi Istanbulissa. Se sijaitsee Bosporin eurooppalaisella puolella, heti kaupungin keskustasta pohjoiseen. Palatsi toimi Osmanien valtakunnan hallinnollisena keskuksena 1856–1923. Vuonna 1856 valmiustunut palatsi kuvasti osmanihallinon halua olla uudistuva imperiumi. Palatsi onkin eri tyylien sekoitus, siinä yhdistyy barokkin-, rokokoon- sekä empiretyylin keskeisimmät osat.
Dolmabahçen paikalla oli aikoinaan Bosporin lahti, jota vähitellen 1700-luvulla täytettiin, ja siitä tuli osmanisulttaanien kuninkaallinen puutarha; Siitä on peräisin nimityskin: "dolma", "täytetty", ja "bahçe", "puutarha". Paikalle rakennettiin 1700- ja 1800-luvuilla useita palatsena. Paikalla nykyisin oleva palatsi valmistui 1856 sulttaani Abd ül-Mecidn valtakaudella. Sulttaani muutti sinne Topkapin palatsista, kun vanhassa palatsissa ei ollut nykyajan mukavuuksia, kuten juoksevaa vettä. Rakennus siirtyi vuonna 2007 valtion omistukseen, ja siinä on pääministerin virka-asunto.


title: Dolmabahçen palatsi

text: Palatsin pinta-ala on 45 000 m² ja siinä on 285 huonetta, 46 hallia, kuusi turkkilaista kylpylää ("hamam") ja 68 wc:tä. Kuuluisa kristalliportaikko on rakennettu kaksoishevosenkengän muotoon kristallista, messingistä ja mahongista.


title: Rimminkankaan koulu

text: Rimminkankaan koulu oli Pudasjärven kaupungin keskustaajamassa Kurenalla Rimminkankaan asutusalueella sijaitseva koulu.


title: Rimminkankaan koulu

text: Koulussa opiskelivat luokka-asteiden 7–9 oppilaat. Koulussa annettiin myös erityisopetusta. Lisäksi koululla toimi maahanmuuttajien valmistava opetus. Koulun yhteydessä on toiminut myös Pudasjärven lukio.


title: Rimminkankaan koulu

text: Koulu lakkautettiin kokonaan vuonna 2016 Hirsikampuksen avauduttua.


title: Albert Fert

text: Albert Louis François Fert (s. 7. maaliskuuta 1938) on ranskalainen fyysikko, joka löysi vuonna 1988 suuren magnetosresistanssin eli GMR-ilmiön. Ilmiön löydön ansiosta kovalevyjen fyysistä kokoa on saatu pienennettyä ja vastaavasti tallennuskapasiteettia nostettua gigatavujen kokoluokkaan. Ilmiön havaitsi samanaikaisesti toisistaan riippumatta Peter Grünberg. Fertille ja Grünbergille myönnettiin löydöstä Nobelin fysiikanpalkinto vuonna 2007. Fert työskentelee Orsayssa sijaitsevassa Université Paris-Sud 11:ssa.


title: Albert Fert

text: Fert syntyi Pyreneiden poimuvuoriston läheisyydessä sijaitsevassa Carcassonnen kunnassa vuonna 1938. Hänen vanhempansa ovat fyysikko Charles Fert ja opettaja Irmine Signoles Fert. Fertin pikkuveli André on myös fyysikko. Fert opiskeli matematiikkaa ja fysiikkaa vuosina 1957–1962 École Normale Superieure -korkeakoulussa, mitä ennen hän kävi lukion toulouselaisessa Pierre de Fermat -lukiossa. Saatuaan matematiikan ja fysiikan maisterin arvot hän pääsi assistentin virkaan Grenoblen yliopistoon. Samanaikaisesti vuonna 1963 hän opiskeli Pariisin yliopistossa ja vuonna 1964 hän piti opinnoista taukoa suorittaakseen asevelvollisuutensa Ranskan armeijassa.


title: Albert Fert

text: Asevelvollisuuden suorittamisen jälkeen hän palasi opettajan virkaansa, jonka hän oli vuonna 1964 saanut Pariisin yliopistosta. Opettajana hän oli vuoteen 1976 asti, jolloin hänestä tuli yliopiston fysiikan professori. Ennen sitä hän oli vuonna 1970 väitellyt Pariisissa tohtoriksi. Fysiikan professuuria hän pitää Pariisissa edelleen. Vuodesta 1995 lähtien Fert on ollut CNRS:n Thales-ryhmän johtajana.


title: Albert Fert

text: Fert avioitui vuonna 1967 Marie Josée Ortegan kanssa. Suhteeseen on syntynyt kaksi lasta.


title: Heetin kieli

text: Heetin kieli on kuollut indoeurooppalainen kieli, mutta sen arkaaisten piirteiden vuoksi jotkut ovat pitäneet sitä ja muita anatolialaisia kieliä pikemminkin perinnäisesti rekonstruoidun indoeurooppalaisen kantakielen sisarkielenä. Se oli heettiläisvaltakunnassa käytetty kieli. Kieltä puhuttiin Anatoliassa nykyisen Turkin alueella noin vuodesta 1600 eaa. (ja ehkä jo aiemminkin) vuoteen 1100 eaa. Heetin kieltä on löydetty babylonialaisella nuolenpääkirjoituksella savitauluihin kirjoitettuna. Sen sukulaiskieli on luuvin kieli, josta on kehittynyt lyykian kieli. Sukua heetille on myös lyydian kieli, jota on myös löydetty piirtokirjoituksista.


title: Bil Keane

text: Bil Keane (5. lokakuuta 1922 – 8. marraskuuta 2011 Paradise Valley, Arizona) on yhdysvaltalainen sarjakuvataiteilija. Hänet tunnetaan yksiruutuisesta sanomalehtisarjakuvasta "The Family Circus", jota hän piirsi vuodesta 1960 alkaen.


title: Bil Keane

text: Keane syntyi Philadelphiassa ja alkoi opiskella piirtämistä toden teolla high school -vuosinaan; hänen varhaisimmat sarjakuvansa ovat jo 1930-luvun lopulta. Palvellessaan Yhdysvaltain maavoimissa vuosina 1942–1945 hän teki töitä "Yank, the Army Weekly"- ja "Stars and Stripes" -lehdille.


title: Bil Keane

text: Keane tutustui Australiassa Thelma ”Thel” Carneen, jonka hän nai Brisbanessa vuonna 1948. Pari muutti Pennsylvaniaan, ja sille syntyi viisi lasta: Gayle, Neal, Glen, Christopher ja Jeff. Perhe muutti Scottsdaleen, Arizonaan vuonna 1959, ja Bil oli jo ennättänyt luoda melkoisen uran ennen ensimmäisen "The Family Circus" -stripin ilmestymistä helmikuussa 1960.


title: Bil Keane

text: Keane jatkoi uraansa sarjakuvantekijänä vielä 2000-luvulla yli 80-vuotiaana, ja hän teki yhteistyötä poikansa Jeffin (s. 1958) kanssa. National Cartoonists Society myönsi hänelle Reuben-palkinnon vuonna 1982.


title: Jackie Cooper

text: John "Jackie" Cooper Jr. (15. syyskuuta 1922 Los Angeles, Kalifornia, Yhdysvallat – 3. toukokuuta 2011 Beverly Hills, Kalifornia, Yhdysvallat) oli yhdysvaltalainen näyttelijä. Hän aloitti lapsinäyttelijänä ja onnistui jatkamaan uraansa aikuisikään saakka.


title: Jackie Cooper

text: Cooper syntyi Los Angelesissa, Kaliforniassa. Hän nousi näkyväksi lapsitähdeksi tehtyään ensiesiintymisensä "Meidän jengi" -sarjassa ("Our Gang") vuonna 1929. Tärkein varhaisista elokuvista oli "Papan poika seikkailemassa" ("Skippy", 1931), jossa suorittamallaan roolilla Cooper oli 9-vuotiaana ehdolla Parhaan miespääosan Oscar-palkinnon saajaksi.


title: Jackie Cooper

text: Siirryttyään Metro-Goldwyn-Mayerille Cooper teki pitkäaikaista yhteistyötä Wallace Beeryn kanssa. Myöhemmällä uralla hänellä oli osia muiden muassa "Teräsmies"-elokuvissa. Hän teki myös ohjaajantöitä televisiossa ja voitti kaksi Emmy-palkintoa vuosina 1972 ja 1978. Hänellä on tähti Hollywood Walk of Famella.


title: Jackie Cooper

text: Cooper oli kolmesti naimisissa. Hänen omaelämäkertansa "Please Don't Shoot My Dog" julkaistiin vuonna 1982; kertoman mukaan ohjaaja Norman Taurog oli uhannut ampua lapsinäyttelijän koiran, ellei Jackie kykenisi itkemään "Skippyssä".


title: Lelumaan Niksu

text: Lelumaan Niksu (tunnettiin myös nimellä: Nöykky-poika, ) on pieni puinen poikahahmo, jonka on kehittänyt alun perin Enid Blyton. Niksu asuu Lelumaassa ja ajelee siellä autollaan. Blytonin tekemiä Niksu-kirjoja julkaistiin 24 kappaletta vuosina 1949–1963. Myös animaatiosarjoja on useita. Niitä on esitetty BBC:llä vuodesta 1955.


title: Lelumaan Niksu

text: Suomessa animaatioita on näytetty muun muassa MTV Juniorilla, Nelosella ja Yle TV2:lla Pikku Kakkosen yhteydessä.


title: Brasilian Grand Prix 1981

text: Brasilian Grand Prix 1981 oli Formula 1 -sarjan osakilpailu, joka ajettiin 29. maaliskuuta 1981 sateisella Jacarepagua radalla Brasiliassa. Kilpailun voitti Williamsilla ajanut Carlos Reutemann, jolle voitto oli kauden ensimmäinen.


title: Lyndon LaRouche

text: Lyndon Hermyle LaRouche, Jr. (s. 8. syyskuuta 1922) on yhdysvaltalainen aktivisti, jonka luomiin poliittisiin liikkeisiin viitataan kollektiivisesti nimellä ”LaRouchen liike”. Hän on ollut useaan otteeseen ehdolla Yhdysvaltain demokraattisen puolueen presidenttiehdokkaaksi.


title: Lyndon LaRouche

text: LaRouche syntyi Rochesterissa, New Hampshiressa. Hänen kannattajansa pitävät häntä hienona ja alkuperäisenä ajattelijana, mutta häntä on myös kritisoitu laajalti salaliittoteorioiden viljelystä ja juutalaisvastaisuudesta.


title: Lyndon LaRouche

text: LaRouche sai joulukuussa 1988 viidentoista vuoden vankeustuomion rikosnimikkeellä "mail fraud". Hänet armahdettiin vuonna 1994, ja hän on jatkanut uraansa sen jälkeen. Hän on ollut 29. joulukuuta 1977 alkaen naimisissa saksalaisen Helga Zepp-LaRouchen kanssa.


title: Lyndon LaRouche

text: LaRouche väitti vuonna 1995, että Olof Palme olisi joutunut salamurhan uhriksi, koska tiesi liikaa Iran-Contra-skandaalista.


title: Kaliberi (lehti)

text: Kaliberi on Apali Oy:n vuodesta 1996 kustantama suomalainen aselehti. Kahdeksan kertaa vuodessa ilmestyvän lehden päätoimittaja oli Rauni Vainio.


title: Kaliberi (lehti)

text: Kaliberi-lehti sisälsi artikkeleita uusista ja historiallisista ampuma- ja teräaseista, ampumatarvikkeista ja -varusteista sekä militariasta.


title: Kaliberi (lehti)

text: Päätoimittaja ja toimitusjohtaja Vainion kuoltua elokuussa 2014 Kaliberia julkaissut Apali Oy asetettiin konkurssiin 27.10.2014.


title: Super

text: Super on latinan sana, joka tarkoittaa ’yllä’. Lainasanana eri kielissä sanalla tarkoitetaan jotakin ”ylivertaista”. Super voi tarkoittaa:


title: Grundig

text: Grundig AG on saksalainen kuluttajaelektroniikkaa valmistava yritys. Sen perusti Max Grundig Nürnbergissä vuonna 1945 toisen maailmansodan päätyttyä.


title: Grundig

text: Yrityksen historia alkaa 1930-luvulta, jolloin perustettiin radioita myynyt kauppa Fuerth, Grundig & Wurzer (RVF). Toisen maailmansodan jälkeen Max Grundig huomasi Saksassa olevan kysyntää radioille ja valmisti vuonna 1947 radiosarjan. Hän perusti tehtaan Fürthiin. Vuoteen 1951 mennessä yritys oli Euroopan suurin radioiden valmistaja ja se laajensi toimintaansa jatkuvasti. Ensimmäiset televisiot Grundig valmisti vuonna 1951. 1960 tuotevalikoimaan tulivat kasettinauhurit, jotka valmistettiin Belfastissa Pohjois-Irlannissa.


title: Grundig

text: Vuonna 1972 Grundig GmbH:sta tuli Grundig AG ja tämän jälkeen Philips alkoi hiljalleen ostaa Grundigin osakkeita ja lopulta hankki määräysvallan vuonna 1993. Philips myi Grundigin baijerilaiselle yhteenliittymälle vuonna 1998. Kesäkuun 2000 lopussa yritys teki merkittäviä uudelleenjärjestelyitä ja seuraavana vuonna se kirjasi lähes 1,3 miljardin euron tappion. Syksyllä 2002 Grundigin rahoittajat lopettivat luotonannon ja Grundig AG hakeutui konkurssiin huhtikuussa 2003.


title: (Don’t) Give Hate a Chance

text: (Don't) Give Hate a Chance on brittiläisen musiikkiyhtye Jamiroquain single. Se on kolmas julkaistu single Dynamite-albumilta, joka on yhtyeen kuudes pitkäsoitto. Single julkaistiin Britanniassa 7. marraskuuta 2005, ja se pääsi Britannian singlelistalla sijalle 27. "(Don't) Give Hate a Chance" -kappaleen ovat säveltäneet Jamiroquain laulaja Jay Kay, kitaristi Rob Harris ja kosketinsoittaja Matt Johnson. Kappaleen tuottivat Jay Kay ja Mike Spencer.


title: Sellafield

text: Sellafield on Isossa-Britanniassa sijaitseva ydinvoimala ja ydinjätteen jälleenkäsittelylaitos. Laitos on aiemmin tunnettu nimellä Windscale.


title: Sellafield

text: Toukokuussa 2009 1,8 miljardia puntaa maksanut ydinmateriaalin käsittelylaitos myönsi, ettei se kykene teknistä syistä täyttämään määräyksiä. Kaksi laitoksista on toistuvasti rikkoutunut. Kolmas laitos on pysyvästi suljettu kohonneen säteilytason vuoksi.


title: Sellafield

text: Sellafieldissä havaittiin ennen pääministeri Gordon Brownin vierailua toukokuussa 2009 14 kuukautta jatkunut radioaktiivinen vuoto. Vuoto oli jäänyt huomaamatta, koska johdonvalvonta oli riittämätöntä ja tarkastukset puutteellisia.


title: Sellafield

text: Vuonna 2006 Sellafield sai 500 000 punnan sakon 83 000 litran uraania ja plutoniumia sisältävästä vuodosta.


title: Sellafield

text: Norja ja Irlanti ovat vedonneet, jotta Irlanninmeren rannalla sijaitseva Sellafield suljettaisiin.


title: Sellafield

text: Helmikuussa 2008 energiaministeri Malcolm Wicks myönsi, että Sellafieldin kiistelty, 473 miljoonaa puntaa maksanut jälleenkäsittelylaitos ei toiminut. Laitoksen oli ollut tarkoitus tuottaa 120 tonnia kierrätettyä "mixed oxide" (MOX) polttoainetta vuodessa, mutta todellisuudessa se olikin tuottanut vain 5,3 tonnia viidessä vuodessa.


title: Willy Ronis

text: Willy Ronis (14. elokuuta 1910 Pariisi, Ranska – 12. syyskuuta 2009) oli ranskalainen valokuvaaja, joka keskittyi tuotannossaan elämään sotien jälkeisessä Pariisissa ja Provencessa.


title: Willy Ronis

text: Ronisin isä oli Odessasta pakolaisena Ranskaan muuttanut ukrainanjuutalainen ja äiti Liettuasta pakolaisena tullut pianonsoitonopettaja. Hänen alkuperäinen intohimonsa oli musiikki, mutta palattuaan asepalvelusta vuonna 1932 hän joutui sysäämään opintonsa syrjään isän sairastuttua syöpään. Hän otti vastuulleen perheen muotokuvaamon, mutta valokuvaamo meni nurin, ja hän ryhtyi freelance-kuvaajaksi. 1950-luvulta lähtien hän kuului alan johtaviin nimiin.


title: Willy Ronis

text: Ronis oli ensimmäinen "Lifelle" työskennellyt ranskalainen valokuvaaja. Hänen töitään oli näytillä Museum of Modern Artissa jo vuonna 1953, ja hän kuului Edward Steichenin kuuluisaan "The Family of Man" -näyttelyyn. Hänelle myönnettiin vuonna 1957 Venetsian biennaalin kultamitali.


title: Willy Ronis

text: Ronis sai vuoden 1981 valokuvakokoelmallaan "Le fil du hasard" Nadar-palkinnon. Hänen tunnetun valokuvansa "Nu provençal" (1949) kohteena oli hänen oma vaimonsa, Anne Marie; hän valokuvasi Anne Marien vielä tämän myöhemmällä iällä tämän kärsiessä jo Alzheimerin taudista. Anne Marie kuoli vuonna 1991.


title: Willy Ronis

text: Ronis joutui lopettamaan valokuvauksen 2000-luvun alussa. Hän joutui turvautumaan kävelykeppiin eikä kyennyt enää kameran sujuvaan käsittelyyn.


title: Kirsty Hawkshaw

text: Kirsty Hawkshaw (s. lokakuu 1969 Lontoo) on brittiläinen laulaja ja lauluntekijä.


title: Kirsty Hawkshaw

text: Hawkshaw tunnetaan parhaiten elektronisen musiikin taustalyriikoiden laulajana. Hänen ääntään on kuultu muun muassa Opus III:n, Orbitalin lukuisissa eri Halcyon-sarjan kappaleissa ja Solar Questin levyillä.


title: Kirsty Hawkshaw

text: Soolourallaan hän on julkaissut yhden albumin.


title: Curt Meyer-Clason

text: Curt Meyer-Clason (s. 19. syyskuuta 1910 Ludwigsburg – 13. tammikuuta 2012 München ) oli pitkän uran luonut saksalainen kirjailija ja kielenkääntäjä.


title: Curt Meyer-Clason

text: Meyer-Clason vietti osan nuoresta aikuisiästään Etelä-Amerikassa. Hän aloitti kirjallisuustoimittajan työn pian palattuaan Saksaan vuonna 1955; hän on myöhemmin kääntänyt saksaksi varsinkin espanjalaisten, portugalilaisten ja latinalaisamerikkalaisten kirjailijoiden teoksia.


title: Curt Meyer-Clason

text: Meyer-Clason sai uransa aikana huomattavia palkintoja. Niistä keskeisiä ovat Bundesverdienstkreuz (1. luokan kunniamitali, 1996) ja "Deutsche Akademie für Sprache und Dichtungin" kääntäjänpalkinto (1972).


title: Jannis Lakopoulos

text: Jannis Lakopoulos (s. 20. syyskuuta 1950 Trikala, Kreikka) on kreikkalainen muusikko, joka muutti Suomeen vuonna 1978. Hänellä on oma vuonna 1995 perustettu orkesteri, "Odysseia", ja lisäksi hän on opettanut laulua, kitaransoittoa ja kreikkalaisia kansantansseja suomalaisissa kouluissa. Lakopoulos on myös säveltänyt ja sanoittanut yli viisikymmentä laulua sekä julkaissut kolme levyä. Lakopouloksen suomalainen vaimo, nukeillanäyttelijä ja muusikko Anna Barić (24. syyskuuta 1977 – 11. heinäkuuta 2007) soitti viulua ja lauloi Odysseia-yhtyeessä.


title: Jannis Lakopoulos

text: Jannis Lakopoulos murhasi vaimonsa useilla vasaraniskuilla 11. heinäkuuta 2007. Lakopoulos itse soitti poliisille kymmenen tunnin kuluttua tapahtuneesta. Lakopoulos surmasi puolisonsa, joka oli hakemassa tavaroitaan pariskunnan talon entisestä kylmiökellarista Helsingin Puotinharjussa. Teon motiiviksi arvioitiin aviokriisi. Pariskunnalla oli ollut avioero vireillä toukokuusta 2007 lähtien.


title: Jannis Lakopoulos

text: Lakopoulos tunnusti kuulusteluissa teon. Helsingin käräjäoikeus aloitti tapauksen käsittelyn 22. lokakuuta 2007. Lakopoulos passitettiin istunnon päätteeksi mielentilatutkimukseen. Helsingin käräjäoikeus totesi istunnossaan 31. tammikuuta 2008, että Jannis Lakopoulos on ollut syyntakeinen surman tehdessään. 14. helmikuuta 2008 oikeus tuomitsi Lakopouloksen murhasta elinkautiseen vankeusrangaistukseen. Helsingin hovioikeus vahvisti tuomion lokakuun 2008 lopussa.


title: Nuorturkkilaiset

text: Nuorturkkilaiset (turkiksi: Jön Türkler (mon.), ranskan sanoista "Jeunes Turcs", Arabiaksi: تركيا الفتاة) oli turkkilaisten uudistusryhmien liittouma, joka pyrki uudistamaan osmanien valtakunnan hallintoa. Liike sai aikaan toisen perustuslaillisen ajan käynnistämällä nuorturkkilaisten vallankumouksen sulttaani Abdul Hamid II:n monarkiaa vastaan. Liike syntyi kadettien keskuudessa vuonna 1889 ja levisi laajemmalle. Kun Yhtenäisyyden ja edistyksen komitea (CUP) virallisesti perustettiin 1906, suurin osa nuorturkkilaisista liittyi siihen. Osmanien valtakunnan loppuvaiheissa nuorturkkilaisten piirissä älyllinen, poliittinen ja taide-elämä muodostui hyvin monipuoliseksi.


title: Nuorturkkilaiset

text: Nuorturkkilaiset tekivät Turkissa vallankumouksen 24. heinäkuuta 1908 ja kun sulttaani Abd-ul-Hamid II yritti seuraavana vuonna vastavallankumousta, nuorturkkilaiset erottivat hänet 27. huhtikuuta 1909.